***Приложение 5***

**КРИТЕРИИ И МЕТОДИКА ЗА ОЦЕНКА**

Програма „Научни изследвания, иновации и дигитализация за интелигентна трансформация“ 2021-2027

Процедура на подбор на проектни предложения

BG16RFPR002-1.003 Подкрепа за развитие на съществуващи иновационни клъстери

Приоритет 1 „Устойчиво развитие на българската научно-изследователска и иновационна екосистема“, Приоритетно направление 3 „Трансфер на технологии и знания“

**I. Критерии за административно съответствие на кандидата и проектното предложение**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Бележки** |
|  | Формулярът за кандидатстване е подаден по електронен път чрез ИСУН 2020 и е подписан с валиден КЕП от лице, което е официален представляващ на кандидата (клъстер) и е вписан като такъв в ТР и регистър на ЮЛНЦ, или от упълномощено от него лице.  *В случаите, когато кандидатът се представлява само заедно от няколко физически лица, Формулярът за кандидатстване се подписва от всяко от тях при подаването.* |  |  |  | *Източник на проверка:*  Формуляр за кандидатстване, ИСУН  Търговски регистър и регистър на ЮЛНЦ[[1]](#footnote-2)/Регистър БУЛСТАТ. |
|  | Изрично пълномощно за подаване на проектното предложение - попълнено по образец (Приложение 1), подписано на хартиен носител или с валиден КЕП от лице, което е официален представляващ на кандидата и е вписан като такъв в ТР и регистъра на ЮЛНЦ, и прикачено в ИСУН *(ако е приложимо).* |  |  |  | *Източник на проверка:*  Формуляр за кандидатстване в ИСУН  Изрично пълномощно за подаване на проектното предложение (Приложение 1)  Търговски регистър и регистър на ЮЛНЦ/ Регистър БУЛСТАТ. |
|  | Декларация при кандидатстване попълнена по образец (Приложение 2), подписана на хартиен носител или с валиден КЕП от лицето/ата, с право да представлява/т кандидата, и е прикачена в ИСУН 2020 и/или са декларирани обстоятелствата в т. „E-ДЕКЛАРАЦИИ“ на Формуляра на кандидатстване (*в зависимост от избрания начин на подаване на проектното предложение*).  Декларацията при кандидатстване се попълва и подписва от ВСИЧКИ лица, които са официални представляващи на кандидата (клъстер) и са вписани като такива в ТР и регистър на ЮЛНЦ или Регистър БУЛСТАТ. |  |  |  | *Източник на проверка:*  Декларация при кандидатстване на кандидата (Приложение 2) / Формуляр за кандидатстване, раздел „Е-Декларации“ Търговски регистър и регистър на ЮЛНЦ  Търговски регистър и регистър на ЮЛНЦ/ Регистър БУЛСТАТ. |
|  | Декларация за държавни/ минимални помощи – попълнена по образец (Приложение 3), подписана на хартиен носител или с валиден КЕП от лицето/ата, с право да представлява/т кандидата и е прикачена в ИСУН 2020 и/или са декларирани обстоятелствата в т. „E-ДЕКЛАРАЦИИ“ на Формуляра на кандидатстване (*в зависимост от избрания начин на подаване на проектното предложение*)..  В случаите, когато кандидатът се представлява САМО ЗАЕДНО от няколко физически лица, декларацията е попълнена и подписана от всяко от тях. |  |  |  | *Източник на проверка:*  Декларация за държавни/минимални помощи (Приложение 3) / Формуляр за кандидатстване, раздел „Е-Декларации”  Търговски регистър и регистър на ЮЛНЦ/ Регистър БУЛСТАТ. |
|  | Техническа спецификация на предвидените за закупуване активи (ДМА и/или ДНА) – попълнена по образец (Приложение 4) е прикачена в ИСУН 2020. |  |  |  | *Източник на проверка:*  Формуляр за кандидатстване. т. Прикачени документи, приложени копия на посочените документи |
|  | Оферта за всеки от предвидените за закупуване активи (ДМА и/или ДНА), с предложена цена е прикачена в ИСУН |  |  |  | *Източник на проверка:*  Формуляр за кандидатстване т. Прикачени документи, приложени копия на посочените документи |
|  | Счетоводна политика на кандидата, изготвена съгласно приложимите счетоводни стандарти, от която е виден определения стойностен праг на същественост на ДМА и ДНА (незадължителен документ). |  |  |  | *Източник на проверка:*  Формуляр за кандидатстване т. Прикачени документи, приложени копия на посочените документи |
|  | Договор, споразумение, меморандум или друг документ, с който се удостоверява създаването на иновационния клъстер, сключен най-малко 3 години от датата на кандидатстване по настоящата процедура и прикачен в ИСУН 2020 |  |  |  | *Източник на проверка:* Формуляр за кандидатстване: т. Прикачени документи, приложени копия на посочените документи |
|  | Договор/и, удостоверяващ/и участие на иновационния клъстер в проекти, финансирани от други донорски програми[[2]](#footnote-3) и в транснационални, междурегионални и трансгранични инициативи на съществуващи клъстери и с партньори от други държави-членки на ЕС, от който е видно че е директен изпълнител, а не подизпълнител, ако е приложимо и прикачен в ИСУН 2020 |  |  |  | *Източник на проверка:*  Формуляр за кандидатстване: т. Прикачени документи, приложени копия на посочените документи |
|  | Стратегически документ на иновационния клъстер при неговото създаване, в т.ч. и актуализирани версии в отговор на нововъзникващи потребности |  |  |  | *Източник на проверка:*  Формуляр за кандидатстване: т. Прикачени документи, приложени копия на посочените документи |
|  | Документи, доказващи наличие на бранд на клъстера (фактури, снимков материал, декларация за износ, производствени каталози и др.) и свидетелство за регистрация на търговска марка, ако е приложимо и прикачени в ИСУН 2020 |  |  |  | *Източник на проверка:*  Формуляр за кандидатстване: т. Прикачени документи, приложени копия на посочените документи |

**II. Критерии за допустимост на кандидата и проектното предложение**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Бележки** |
|  | Кандидатът отговаря на определението за иновационен клъстер, посочено в чл. 2, ал. 92 от Регламент 651/2014. |  |  |  | *Източник за проверка:*  Формуляр за кандидатстване: т. „Основни данни“, т. „Данни за кандидата“, т. „Допълнителна информация необходима за оценка на проектното предложение“, поле „Съответствие на кандидата с определението за иновационен клъстер, в съответствие с чл. 2, ал. 92 от Регламент 651/2014“  Търговски регистър и регистър на ЮЛНЦ/ Регистър БУЛСТАТ |
|  | Кандидатът иновационен клъстер е:   * **кандидат или партньор в одобрена концепции за ИТИ**, в рамките на процедура BG16FFPR003-2.001 - Концепции за интегрирани териториални инвестиции (ИТИ),   ИЛИ   * **Единна структура – обединение**, както е регистрирано в Търговския регистър и регистър на юридическите лица с нестопанска цел (ТР и РЮЛНЦ) при създаването си,под формата на: * клъстери - юридически лица, регистрирани по Търговския закон. * клъстери, регистрирани като сдружения по смисъла на Закона за юридическите лица с нестопанска цел (в частна или в обществена полза); |  |  |  | *Източник за проверка:*  Формуляр за кандидатстване: т. „Основни данни“, т. „Данни за кандидата“,  Търговски регистър и регистър на ЮЛНЦ/ Регистър БУЛСТАТ |
|  | Кандидатът иновационен клъстер е създадени не по-късно от 3 години, преди датата на кандидатстване по настоящата процедура. |  |  |  | *Източник за проверка:*  Формуляр за кандидатстване: т. „Основни данни“, т. „Данни за кандидата“ и т. „Прикачени документи“ - Договор, споразумение, меморандум или друг документ, с който се удостоверява създаването на иновационния клъстер  Търговски регистър и регистър на ЮЛНЦ/ Регистър БУЛСТАТ |
|  | Кандидатът е една от организациите в иновационния клъстер , която е:  **a)** юридически лица и/или еднолични търговци, регистрирани по Търговския закон или Закона за кооперациите или еквивалентни лица по смисъла на законодателството на държава-членка на Европейското икономическо пространство;  **б)** юридически лица с нестопанска цел, регистрирани съгласно Закона за юридическите лица с нестопанска цел или еквивалентно лице по смисъла на законодателството на държава-членка на Европейското икономическо пространство;  **в)** акредитирани български висши училища[[3]](#footnote-4), в случай че е посочен като кандидат/партньор в одобрена концепции за ИТИ;  **г)** Научна организация[[4]](#footnote-5), в случай че е посочен като кандидат/партньор в одобрена концепции за ИТИ;  **д)** Общини, в случай че е посочен като кандидат/партньор в одобрена концепции за ИТИ;; |  |  |  | *Източник за проверка:*  Формуляр за кандидатстване: т. „Основни данни“, т. „Данни за кандидата“,  Търговски регистър и регистър на ЮЛНЦ/ Регистър БУЛСТАТ, регистър на висшите училища <https://rvu.nacid.bg/home>, Регистър за научната дейност в Република България <https://cris.nacid.bg/public/organization-search> |
|  | Кандидатът (клъстер) разполага с необходимия финансов капацитет, като годишния му общият му оборот през 2023 г. е поне 20 % от искания размер на БФП по настоящата процедура..  За целите на настоящата процедура по отношение на понятието „общ оборот“:  **-** За юридически лица, регистрирани по Търговския закон Видно от Отчет за приходите и разходите (ОПР) за 2023 г. , стойността по ред „Нетни приходи от продажби“ от приходната част на отчета (код на реда 15100, колона 1).  - За ЮЛНЦ Видно от Отчет за приходи и разходи (ОПР), баланс, отчет за нестопанската и отчет за стопанската дейност, отразени в годишен отчет за дейността (ГОД), отразени в годишен отчет за дейността (ГОД).  - За общини, висши училища и научни организации, които разходват публични средства видно от раздел „Приходи, помощи и дарения“ от Сборен отчет за касовото изпълнение на общината или друг приложим счетоводен документ, съдържащ отчет за изпълнението на бюджета на общината.  Когато общият оборот с натрупване за 2023 г. е по-голям или равен на 20 % от исканата БФП се счита, че кандидатът има финансов капацитет по настоящата процедура. |  |  |  | *Източник за проверка:*  Формуляр за кандидатстване - т. „Бюджет“,  Счетоводни документи за последната приключила финансова година за кандидата в случай, че не са налични данни от Мониторстат на НСИ. |
|  | Кандидатът не попада, под което и да е от условията, изброени в общите критерии за недопустимост на кандидатите от Условията за кандидатстване по настоящата процедура, а именно:  a) са обявени в несъстоятелност;  б) са в производство по несъстоятелност;  в) са в процедура по ликвидация;  г) са сключили извънсъдебно споразумение с кредиторите си по смисъла на чл. 740 от Търговския закон;  д) са преустановили дейността си;  е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;  ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;  з) са лишени от правото да упражняват определена професия или дейност съгласно законодателството на държавата, в която е извършено деянието;  и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;  й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;  к) имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община и към общината по седалището на кандидата, или аналогични задължения съгласно законодателството на държавата, в която кандидатът е установен, доказани с влязъл в сила акт на компетентен орган, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот за последната приключена финансова година, или е повече от 50 000 лева;  л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;  м) лицата, които представляват кандидата, са правили опит да:  i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или  ii) получат информация, която може да им даде неоснователно предимство в процедурата за предоставяне на безвъзмездна финансова помощ;  н) лицата, които представляват кандидата, са осъждани с влязла в сила присъда за:  i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;  ii) престъпление, аналогично на тези по горната хипотеза, в друга държава членка или трета страна;  o) за лицата, които представляват кандидата, е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;  п) е налице неравнопоставеност в случаите по чл. 44, ал. 5 от ЗОП;  р) е установено, че:  i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  ii) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор. |  |  |  | *Източник за проверка:*  Декларация при кандидатстване (Приложение 2 и служебни проверки |
|  | Кандидатът не е посочил икономическа дейност на проектното предложение съгласно КИД-2025 г., попадаща в обхвата на:  • сектора на първично производство на селскостопански продукти;  • сектора на преработката и продажбата на селскостопански продукти, в следните случаи:  - когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия; или  - когато помощта е обвързана със задължението да бъде прехвърлена частично или изцяло на първичните производители. |  |  |  | Формуляр за кандидатстване - раздел „Основни данни“, раздел „Данни за кандидата”, раздел „План за изпълнение/Дейности по проекта“ и раздел „Допълнителна информация необходима за оценка на проектното предложение”  КИД-2025 на НСИ <https://www.nsi.bg/sites/default/files/files/publications/KID-2025.pdf> |
|  | Кандидатът не е предприятие, спрямо което е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране. |  |  |  | *Декларация при кандидатстване (Приложение 2)/Формуляр за кандидатстване, раздел „Е-Декларации“* |
|  | Кандидатът НЕ е:  - предприятие (и на ниво група) - обект на неизпълнено разпореждане за възстановяване, вследствие на предходно решение на Европейската комисията, с което дадена помощ се обявява за неправомерна и несъвместима с вътрешния пазар;  - предприятие (и на ниво група) в затруднено положение и по отношение на него НЕ е изпълнено нито едно от следните обстоятелства:   * В случай на акционерно дружество, дружество с ограничена отговорност, командитно дружество с акции или кооперация или други дружества по Приложение I към Директива 2013/34/ЕС (различно от МСП, което съществува по-малко от три години или, за целите на допустимостта за помощите за рисково финансиране, МСП, което изпълнява условието в член 21, параграф 3, буква б) и отговаря на условията за инвестиции за рисково финансиране въз основа на извършен от избрания финансов посредник финансов и правен анализ), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надвишава половината от записания акционерен капитал. За целите на настоящата разпоредба под понятието „дружество с ограничена отговорност” се разбира по-специално видовете дружества, посочени в приложение I към Директива 2013/34/ЕС, а „акционерен капитал” включва, ако е уместно, всякакви премии от емисии. * В случай на събирателно дружество или командитно дружество или други лица по Приложение II към Директива 2013/34/ЕС (което не е МСП, което съществува по-малко от три години или, за целите на допустимостта за помощите за рисково финансиране, МСП, което отговаря на условието по член 21, параграф 3, буква б) и на условията за инвестиции за рисково финансиране въз основа на извършен от избрания финансов посредник финансов и правен анализ), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои негови съдружници носят неограничена отговорност за задълженията на друже­ството”, се разбира по-специално типовете дружества, посочени в приложение II към Директива 2013/34/ЕС. * Когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите креди­тори.   Когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране. |  |  |  | *Декларация за държавни помощи (Приложение 3)* |
|  | Кандидатът не попада в обхвата на член 5 л) от Регламент (ЕС) 2022/576 на Съвета от 8 април 2022 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна. |  |  |  | *Източник за проверка:*  Декларация при кандидатстване (Приложение 2)  Търговски регистър и регистър на ЮЛНЦ |
|  | Дейностите по проектното предложение водят до постигането на целите на настоящата процедура, посочени в т.6 от Условията за кандидатстване |  |  |  | *Източник за проверка:*  Формуляр за кандидатстване, т. „Основни данни“, поле „Цел/и на проекта“  т. „План за изпълнение/Дейности по проекта“ |
|  | Дейностите по проектното предложение имат принос към тематичните области и подобласти на Иновационната стратегия за интелигентна специализация 2021-2027 г. (ИСИС), на базата на регионалната специализация, заложена в ИСИС 2021-2027 |  |  |  | *Източник за проверка:*  Формуляр за кандидатстване - т. „Основни данни“, т. „Бюджет“, т. „План за изпълнение/Дейности по проекта“, т. 11 „Допълнителна информация, необходима за оценка на проектното предложение“, поле „Принос към тематичните области и подобласти на Иновационната стратегия за интелигентна специализация 2021-2027 г.“  Списък на тематичните области и подобласти от „Иновационна стратегия за интелигентна специализация на България“ 2021-2027 (Приложение 7 от Условията за кандидатстване).  Таблица „Интелигентна специализация на България по райони“ (Приложение 8). |
|  | Дейностите по проектното предложение се изпълняват на територията на Република България и само в един от двете категории региони, съгласно NUTS 2 – Регион в преход (ЮЗР) ИЛИ в По-слабо развити региони (СЗР, СЦР, СИР, ЮЦР, ЮИР).  Част от дейностите може да се изпълняват извън територията на България, включително извън територията на Съюза, при условие че допринасят за целите на процедурата. |  |  |  | *Източник за проверка:*  Формуляр за кандидатстване - т. „Основни данни“, т. „Бюджет“, т. „План за изпълнение/Дейности по проекта“ |
|  | Дейностите по проектното предложение са в съответствие с хоризонталните принципи, съгласно чл. 9 от Регламент (ЕС) 2021/1060, включително с принципа за „ненанасяне на значителни вреди“ и условията посочени в т. 17 „Хоризонтални политики“ от Условията за кандидатстване. |  |  |  | *Източник за проверка:*  Формуляр за кандидатстване - т. „Основни данни“, т. „Бюджет“, т. „План за изпълнение/Дейности по проекта“ т. 11 „Допълнителна информация, необходима за оценка на проектното предложение“, поле „Прилагане на Хоризонтални принципи, включително принципа за „ненанасяне на значителни вреди“ |
|  | Проектите, които не са в изпълнение на одобрена Концепция за ИТИ, отчитат потребностите на местно и регионално ниво, определени в Интегрираните териториални стратегии за развитие (ИТСР), да предвиждат инвестиции на дадена територия с общи характеристики и/или потенциали за развитие и да предвиждат осъществяването на конкретна цел или приоритет от ИТСР на съответния регион за планиране от ниво NUTS 2. |  |  |  | *Източник за проверка:*  Формуляр за кандидатстване - т. „Допълнителна информация, необходима за оценка на проектното предложение“, поле „Съответствие с Интегрираните териториални стратегии за развитие (ИТСР)“ |
|  | Проектите, които не са в изпълнение на одобрена Концепция за ИТИ включват само дейности, които са в съответствие с одобрената концепция. |  |  |  | *Източник за проверка:*  Формуляр за кандидатстване - т. „Основни данни“, т. „Бюджет“, т. „План за изпълнение/Дейности по проекта“ |
|  | Дейностите по проектното предложение не попадат в някоя от категориите недопустими дейности, съгласно т. 13.2 от Условията за кандидатстване. |  |  |  | *Източник за проверка:*  Формуляр за кандидатстване - т. „Основни данни“, т. „Бюджет“, т. „План за изпълнение/Дейности по проекта“ |
|  | Интензитетът на оперативната и инвестиционната помощ е коректно определен, както е дефинирано в т. 10 и т. 16 от Условията за кандидатстване. |  |  |  | *Източник на проверка*:  Формуляр за кандидатстване: т. „Основни данни“ и т. „Бюджет“,  Приложение 3: Декларация за държавни/ минимални помощи. |
|  | Срокът на изпълнение на проектното предложение не надвишава 24 (двадесет и четири) месеца. |  |  |  | *Източник на проверка:*  Формуляр за кандидатстване - т. „Основни данни“, т. „Бюджет“, т. „План за изпълнение/Дейности по проекта“. |

**III. Критерии за техническа и финансова оценка**

|  |  |  |
| --- | --- | --- |
| **I. Приоритизиране на проекти** | **40** | **Източник на проверка** |
| 1. **Регионализация съгласно ИСИС 2021-2027** | **10** | *Формуляр за кандидатстване, в цялост*  *Таблицата „Интелигентна специализация на България по райони“ (Приложение 6)* |
| Мястото на изпълнение на проекта попада в приоритетните тематични области на ИСИС за съответния район. | 10 |  |
| Мястото на изпълнение на проекта не попада в приоритетните тематични области на ИСИС за съответния район. | 0 |  |
| 1. **Приоритет за иновационни клъстери** | **20** | *Формуляр за кандидатстване, т. 1 „Основни данни“, т. 2 „Данни за кандидата“* |
| Иновационният клъстер е регистриран (има седалище[[5]](#footnote-6)) в регионите от Северна България: Северозападен, Северен-централен и Североизточен | 20 |  |
| Иновационният клъстер е регистриран (има седалище) в регионите от Южен-централен и Югоизточен регион на планиране | 10 |  |
| Иновационният клъстер е регистриран в Югозападен регион | 0 |  |
| 1. **Проектното предложение е в изпълнение на концепция за ИТИ, преминала успешно през подбор и приоритизация в рамките на процедура BG16FFPR003-2.001 - Концепции за интегрирани териториални инвестиции** | **10** | *Формуляр за кандидатстване, т. 1 „Основни данни“, т. 2 „Данни за кандидата“* |
| Проектното предложение е в изпълнение на концепция за ИТИ | 10 |  |
| Проектното предложение не е в изпълнение на концепция за ИТИ | 0 |  |
| **II. Сътрудничество на иновационния клъстер** | **20** |  |
| 1. **Участие на иновационния клъстер в проекти, финансирани от други донорски програми[[6]](#footnote-7) и в транснационални, междурегионални и трансгранични инициативи на съществуващи клъстери и с партньори от други държави-членки на ЕС.** | **10** | *Формуляр за кандидатстване*, *т.„Допълнителна информация, необходима за оценка на проектното предложение“, Поле „Участие на иновационния клъстер в проекти“*  *т. „Прикачени документи“, приложени Договори, удостоверяващи участие на иновационния клъстер в проекти*  *ИСУН 2007-2013; ИСУН 2014-2020; ИСУН 2021-2027.* |
| Иновационният клъстер е участвал в > 10 проекта, финансирани от донорски програми. | 10 |  |
| Иновационният клъстер е участвал в > 5 ≤ 10 проекта, финансирани от донорски програми. | 5 |  |
| Иновационният клъстер е участвал в > 1 ≤ 3 проекта, финансирани от донорски програми. | 2 |  |
| Иновационният клъстер е участвал в ≤ 1 проект, финансиран от донорски програми. | 0 |  |
| 1. **Наличие на сътрудничество на иновационния клъстер с други регионални иновационни и бизнес медиатори като мрежата от европейски цифрови и иновационни хъбове и европейската мрежа на предприятията (EEN)[[7]](#footnote-8), в т.ч. и реализирани общи прояви и инициативи** | **10** | *Европейска платформа за клъстерно сътрудничество (European Cluster Collaboration Platform).Извършва се служебна проверка в публични регистри на посочените връзки в интернет.* |
| Участие на иновационния клъстер в регионални и международни клъстерни мрежи. | 5 | [*https://www.clustercollaboration.eu/cluster-networks/regional*](https://www.clustercollaboration.eu/cluster-networks/regional)  [*https://www.clustercollaboration.eu/cluster-networks/international*](https://www.clustercollaboration.eu/cluster-networks/international) |
| Участие на иновационния клъстер в Европейски стратегически клъстерни партньорства (ESCP). | 5 | [*https://www.clustercollaboration.eu/eu-cluster-partnerships/escp-s3/profiles*](https://www.clustercollaboration.eu/eu-cluster-partnerships/escp-s3/profiles)  [*https://www.clustercollaboration.eu/eu-cluster-partnerships/escp-4i/profiles*](https://www.clustercollaboration.eu/eu-cluster-partnerships/escp-4i/profiles) |
| Критерият не е изпълнен. | 0 |  |
| **III. Разпознаваемост и ефективност на регионално ниво на иновационния клъстер** | **40** |  |
| 1. **Стратегически документ на иновационния клъстер при неговото създаване, в т.ч. и актуализирани версии в отговор на нововъзникващи потребности** | **4** | *Формуляр за кандидатстване, т. „Прикачени документи“ – приложен Стратегически документ на иновационния клъстер* |
| Иновационният клъстер има разработена стратеги’eiur ofuw;ekjrя, не по-късно от 3 години, преди датата на кандидатстване по настоящата процедура | 4 |  |
| Критерият не е изпълнен | 0 |  |
| 1. **Търговска марка и бранд на иновационния клъстер, наличие на мерки за популяризиране дейността на клъстера** | **6** | *Формуляр за кандидатстване*, *т. „Прикачени документи“, приложени Документи, доказващи наличие на бранд на клъстера (фактури, снимков материал, декларация за износ, производствени каталози и др.)*  *Свидетелство за регистрация на търговска марка* |
| Иновационният клъстер притежава регистрирана търговска марка. | 3 |  |
| Иновационният клъстер притежава собствен бранд. | 3 |  |
| Критерият не е изпълнен. | 0 |  |
| 1. **Структура, координация, управление, визия и потенциал за развитие на клъстера. Разпознаваемост на клъстера като регионален фактор чрез участието му в разработването на политики и стратегически документи в областта на интелигентната специализация** | **10** | *Формуляр за кандидатстване*, *т. 11 „Допълнителна информация, необходима за оценка на проектното предложение“,* **Поле** *„Структура и разпознаваемост на иновационния клъстер в съответния регион“* |
| *Отношенията между членовете и съществуващите връзки между тях и как те осигуряват улеснен достъп до основни суровини, оборудване, нови технологии, човешки, финансови ресурси и други необходими за дейността на клъстера;*  *Изградената структура на клъстера, специализация и ниво на участие на индивидуалните клъстерни членове и как се,, обезпечава изпълнението на общите клъстерни дейности;*  *Клъстерът е реализирал продукцията/предлагал услуги както на вътрешен пазар, така и на международен пазар;*  *Клъстерът притежава съществуващи конкурентни предимства по отношение на продуктов асортимент, цени, обслужване на клиентите, реклама и др.*  *Изградените способи за обмен на информация и комуникация.* |  |  |
| Изпълнени са 5 от горепосочените критерии. | 10 |  |
| Изпълнени са 4 от горепосочените критерии. | 8 |  |
| Изпълнени са 3 от горепосочените критерии. | 5 |  |
| Изпълнен е само 2 от горепосочените критерии. | 3 |  |
| Изпълнен е само 1 от горепосочените критерии. | 1 |  |
| Критерият не е изпълнен. | 0 |  |
| 1. **Проектното предложение адресира конкретни бизнес потребности в териториалния обхват на иновационния клъстер и демонстрира потенциал за развитие на предприемаческата регионална екосистема.** | **15** | *Формуляр за кандидатстване*, *т. „Допълнителна информация, необходима за оценка на проектното предложение“, Поле „Бизнес потребности в териториалния обхват и потенциал за развитие“* |
| *Представен е анализ, основан на статистически тенденции/прогнози, който доказва наличието или необходимостта от предоставяне на консултантски и други помощни услуги от иновационния клъстер на предприятия от региона/ите, който/които попада/т в териториалния обхват на клъстера.*  *Представен е конкретен разчет относно броя на предприятията в териториалния обхват на клъстера, които се планира да бъдат подкрепени от развиваните от* *клъстера дейности в рамките на проектното предложение[[8]](#footnote-9).*  *В проектното предложение се предвижда разработване и въвеждане на нови специализирани услуги за предприятия за подпомагане на научноизследователската и развойната им дейност.* |  |  |
| Всичките 3 посочени условия са изпълнени | 15 |  |
| Две от посочените условия са изпълнени | 10 |  |
| Едно от посочените условия е изпълнено | 5 |  |
| Критерият не е изпълнен | 0 |  |
| 1. **Коректност на бюджета** | **5** | *Формуляр за кандидатстване – т.1 „Основни данни“, т.5 „Бюджет“, т. 7 „План за изпълнение/Дейности по проекта“* |
| Изпълнени са всички изброени пет изисквания:  Всички разходи са ефективни, обосновани и допустими от гледна точка на постигане на основната цел на проекта  Всички разходи, включени в бюджета на проектното предложение съответстват изцяло на дейностите, предвидени за изпълнение  Всички разходи са в съответствие с праговете, заложени в Условията за кандидатстване  Всички бюджетни пера са коректно обособени и попълнени и в бюджета не са извършвани корекции[[9]](#footnote-10)  Всички заявени по проекта разходи попадат в рамките на една категория региони (регион в преход или по-слабо развити региони) | 5 |  |
| Изпълнени са 4 от гореописаните изисквания | 4 |  |
| Изпълнени са 3 от гореописаните изисквания | 3 |  |
| Изпълнени са 2 от гореописаните изисквания | 2 |  |
| Изпълнено е само 1 от гореописаните изисквания | 1 |  |
| Критерият не е изпълнен | 0 |  |
|  | | |
| **Общ брой точки** | **100** |  |

**В случай че проектното предложение получи „0” точки по критерий „Коректност на бюджета ”, то се отхвърля.**

Единствено проектни предложения, получили **минимум 60 точки** при оценката се класират в низходящ ред съобразно получената оценка.

|  |  |  |  |  |
| --- | --- | --- | --- | --- |
| **№** | **Финансови ограничения и ограничения, произтичащи от Условията за кандидатстване и интензитет на помощта:** | **ДА** | **НЕ** | **Н/П** |
|  | Общият размер на заявената безвъзмездна помощ на индивидуално проектно предложение е по-нисък или равен на:   * 19 558 300 лева за всички кандидати; * размера на безвъзмездна финансова помощ, посочен в одобрената Концепцията за ИТИ за кандидати с одобрени концепции за ИТИ |  |  |  |
|  | Максималният размер на безвъзмездната финансова помощ, за която се кандидатства по Елемент А от страна на кандидата, заедно с получената държавна/минимална помощ от други източници, не може да надхвърля максимално допустимия размер на помощта по чл. 4, пар. 1, буква „к“ от Регламент на Комисията (ЕС) № 651/2014 - 19 558 300 лева (10 млн. евро) за иновационен клъстер. |  |  |  |
|  | Максималният размер на помощта на кандидата по режим de minimis за едно и също предприятие, заедно с другите получени от кандидата минимални помощи, не надхвърля левовата равностойност на 300 000 евро за период от три предходни години, изчислен в съответствие с т. 9 и т. 16 от Условията за кандидатстване. |  |  |  |
|  | Интензитетът на безвъзмездната помощ по Елемент А (с приложим режим „Помощи за иновационни клъстери“ съгласно чл. 27 от Регламент (ЕС) № 651/2014) не надвишава максималния праг, описани в т.10 от Условията за кандидатстване, а именно:  - **до 65%** безвъзмездна финансова помощ за инвестиционните помощи и **до 50%** безвъзмездна финансова помощ за оперативните помощи от допустимите разходи от Елемент А за Иновационен клъстер с териториален обхват от „По-слабо развити региони“;  ИЛИ  - до **55%** безвъзмездна финансова помощ за инвестиционните помощи и до **50%** безвъзмездна финансова помощ за оперативните помощи от допустимите разходи от Елемент А за Иновационен клъстер с териториален обхват от Регион „В преход“ |  |  |  |
|  | Интензитетът на безвъзмездната помощ по Елемент Б (с приложим режим „de minimis“ съгласно Регламент (ЕС) № 2023/2831), е по-нисък или равен на 100 % от общите допустими разходи по този елемент. |  |  |  |
|  | В случай че проектът е предвидено да се изпълнява в партньорство са изпълнени следните условия: минимум 30%, но не повече от 50% от допустимите разходи по Елемент А се извършват от партньора. |  |  |  |
|  | Разходите за защита на индустриална собственост на национално и международно равнище и ползване на необходимата за това експертна помощ по Елемент Б са общо до 20 000 лв. |  |  |  |

В случай че след допълнителното им изискване по установения ред, документите по т. 1 – т. 6 не бъдат представени от кандидата или са представени, но не съгласно изискванията, проектното предложение се отхвърля.

Документите по т. 7 - 11 са незадължителни и служат за оценка по критерии III. Разпознаваемост и ефективност на регионално ниво на иновационния клъстер от Критериите за техническа и финансова оценка. Същите, в случай че е приложимо (за тях не може да бъде извършена служебна проверка съгласно условията, описани в т. 24 от Условията за кандидатстване) и не бъдат представени от кандидатите, ще бъдат допълнително изискани **само, ако за тях е налична съответна изискуема информация и описание в рамките на раздел „Допълнителна информация необходима за оценка на проектното предложение“** от Формуляра за кандидатстване. Ако и след допълнителното им изискване документните не бъдат представени, проектното предложение няма да получи точки или ще получи по-малко точки по критерия.

При несъответствие с някое от изискванията по т. 12 - т. 19, т. 21 - т. 26 и т. 28 - т. 30 проектното предложение се отхвърля.

В случай че по време на оценката се установи надвишаване на интензитета на безвъзмездно финансиране и/или максимално допустимия размер на безвъзмездното финансиране, и/или друг вид ограничение, определено в Условията за кандидатстване, Оценителната комисия служебно го намалява до максимално допустимия интензитет/размер.

В случай че по време на оценката се установи наличие на недопустими разходи Оценителната комисия служебно премахва/коригира съответните разходи от бюджета на проектното предложение.

В случай че по проекта не е посочена или не е коректна целевата стойност по задължителния индикатор RCO10 „Предприятия, които си сътрудничат с научноизследователски институции“ или по проекта ще се разработва иновация, за която са предвидени дейности и разходи за защита на правата по индустриална собственост върху нея и не е посочена или не е коректна целева стойност на индикатор RCR06 Подадени заявки за патент в съответствие с т. 7 от Условията за кандидатстване, Оценителната комисия служебно коригира целевата стойност на съответния индикатор.

Корекции в бюджета при несъответствие между предвидените дейности и видовете заложени разходи, при разминаване на териториалните кодове по измерение, както и при дублиране на разходи, ще се извършва след като се изиска допълнителна пояснителна информация от кандидата, като срокът за представянето й не може да бъде по-кратък от 3 (три) работни дни. Извършените корекции на данни в бюджета не могат да водят до: увеличаване на размера или на интензитета на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности и подобряване на качеството на проектното предложение и нарушаване на принципите по чл. 29, ал. 1, т. 1 и 2 ЗУСЕФСУ.

В случай че Оценителната комисия премахне всички разходи от бюджета или всички разходи по Елемент А или разходите, заявени по проекта попадат в рамките на двете категории региони (регион в преход или по-слабо развити региони), проектното предложение се отхвърля.

За постигане на достатъчна прецизност и ефективност при оценяване на кандидатите по процедурата при изчисляване на стойностите и показателите по критериите за оценка, закръглението ще се извършва до четвъртия знак след десетичната запетая. По отношение на определянето на четвъртия знак след десетичната запетая ще се прилага математическото правило за закръгление, като в случай че петият знак на получената стойност е ≥ 5, четвъртият знак ще се закръглява към по-голямата от него цифра.

**ВАЖНО**: Единствено проектни предложения, получили **минимум 60 точки** при оценката се класират в низходящ ред съобразно получената оценка, като се изготвят списъци за класиране в зависимост от региона, приоритета от ПНИИДИТ и категорията на предприятието. За финансиране се предлагат всички или част от проектните предложения по реда на класирането им до изчерпване на бюджета на процедурата, посочен в т. 7 от Условията за кандидатстване.

**Проектни предложения, които са получили по-малко от 60 точки по критериите за техническа и финансова оценка, се отхвърлят.**

**ВАЖНО:** В случай че проектното предложение получи „0“ точки по един от следните критерии, то се отхвърля: I.1 „Регионализация съгласно ИСИС 2021-2027“, показател III.9 „Проектното предложение адресира конкретни бизнес потребности в териториалния обхват на иновационния клъстер и демонстрира потенциал за развитие на предприемаческата регионална екосистема.“ и показател III.10 „Коректност на бюджета“.

За проектни предложения, които са получили еднакъв средноаритметичен брой точки на етап „Техническа и финансова оценка“, класирането ще се извърши по следния начин: Проектните предложения ще бъдат класирани съобразно получения брой точки по раздел I „Приоритизиране на проекти“. В случай че проектните предложения имат равен брой точки по посочения раздел, същите ще бъдат класирани съобразно получения брой точки по раздел II „Сътрудничество на иновационния клъстер“. В случай че проектните предложения имат равен брой точки и по този раздел същите ще бъдат класирани съобразно получения брой точки по раздел III „Разпознаваемост и ефективност на регионално ниво на иновационния клъстер“.

В случай че проектите имат равен брой точки на етап „Техническа и финансова оценка“ и равен брой точки по гореизброените раздели, проектните предложения ще се класират съобразно получения брой точки по следните критерии: I.1; I.2; I.3, II.4, II.5, III.6, III.7, III.8 и III.9.

В случай че има равенство по всички гореизброени показатели, проектните предложения ще бъдат класирани по реда на подаването на проектните предложения в ИСУН.

1. Считано от 27 юли 2020 г. Търговският регистър и Регистърът на ЮЛНЦ се обединява с Имотния регистър в Единен портал за заявяване на електронни административни услуги (portal.registryagency.bg) [↑](#footnote-ref-2)
2. Програми финансирани от националния бюджет, бюджета на EС или друг вид донорско финансиране, с изключение на ПНИИДИТ. [↑](#footnote-ref-3)
3. Висшето училище следва да е посочено в регистъра на висшите училища <https://rvu.nacid.bg/home> [↑](#footnote-ref-4)
4. По смисъла на параграф 1, т. 1 от Закона за насърчаване на научните изследвания и иновации, посочена в Регистър за научната дейност в Република България <https://cris.nacid.bg/public/organization-search> [↑](#footnote-ref-5)
5. За кандидатите с концепции за ИТИ се взема предвид региона, посочен в концепцията, а при смесени концепции от няколко региона на планиране, се взема предвид, ако поне един от регигоните е в северна България. [↑](#footnote-ref-6)
6. Програми финансирани от националния бюджет, бюджета на EС или друг вид донорско финансиране, с изключение на ПНИИДИТ. [↑](#footnote-ref-7)
7. Европейската мрежа на предприятията – Enterprise Europe Network (ЕЕN) e най-голямата информационно-консултантска мрежа в Европа за подпомагане на малките и средните предприятия (МСП) в развитието на техния иновационен и технологичен потенциал, както и за подобряване на информираността им за политиките на Европейския съюз. Експертите помагат на МСП и да се реализират на международния пазар. За допълнителна информация: https://een.bg/za-een/ <https://een.bg/za-een/> [↑](#footnote-ref-8)
8. Счита се, че е налице разчет за броя на предприятията, когато са описани възможностите/ капацитета на ВУ/НО за предоставяне на услуги и/или научна инфраструктура, като броят на предприятията, за които е предвидено подпомагане за провеждането на научноизследователска дейност в рамките на предприятието и е съобразен с броя на наличния академичен състав и материално-техническа база на съответното ВУ (основно звено на ВУ)/научна организация [↑](#footnote-ref-9)
9. Не се считат за корекции на бюджета, добавянето на брой и/или мерна единица и/или отстраняване на техническа грешка в наименованието на актив. [↑](#footnote-ref-10)