**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА КАНДИДАТСТВАНЕ**

**за предоставяне на безвъзмездна финансова помощ по**

**програма „Научни изследвания, иновации и дигитализация за интелигентна трансформация“ 2021-2027**

**Процедура на подбор на проектни предложения: BG16RFPR002-1.003 Подкрепа за развитие на съществуващи иновационни клъстери**

Съдържание:

[1. Наименование на програмата: 3](#_Toc191560979)

[2. Наименование на приоритета и специфичната цел: 3](#_Toc191560980)

[3. Наименование на процедурата: 3](#_Toc191560981)

[4. Измерения по кодове: 3](#_Toc191560982)

[5. Териториален обхват: 3](#_Toc191560983)

[6. Цели на предоставяната безвъзмездна финансова помощ по процедурата и очаквани резултати: 4](#_Toc191560984)

[7. Индикатори: 6](#_Toc191560985)

[8. Общ размер на безвъзмездната финансова помощ по процедурата и разпределение по региони: 7](#_Toc191560986)

[9. Минимален (ако е приложимо) и максимален размер на безвъзмездната финансова помощ за конкретен проект: 8](#_Toc191560987)

[10. Процент на съфинансиране: 8](#_Toc191560988)

[11. Допустими кандидати: 9](#_Toc191560989)

[11.1. Критерии за допустимост на кандидатите: 9](#_Toc191560990)

[11.2. Критерии за недопустимост на кандидатите: 12](#_Toc191560991)

[12. Допустими партньори (ако е приложимо): 14](#_Toc191560992)

[13. Дейности, допустими за финансиране: 14](#_Toc191560993)

[13.1. Допустими дейности: 14](#_Toc191560994)

[13.2. Недопустими дейности 16](#_Toc191560995)

[14. Категории разходи, допустими за финансиране: 18](#_Toc191560996)

[14.1. Условия за допустимост на разходите 18](#_Toc191560997)

[14.2. Допустими разходи 19](#_Toc191560998)

[14.3. Недопустими разходи 23](#_Toc191560999)

[15. Допустими целеви групи (ако е приложимо): 24](#_Toc191561000)

[16. Приложим режим на минимални/държавни помощи (ако е приложимо): 24](#_Toc191561001)

[17. Хоризонтални политики: 25](#_Toc191561002)

[18. Минимален и максимален срок за изпълнение на проекта (ако е приложимо): 26](#_Toc191561003)

[19. Ред за оценяване на концепциите за проектни предложения: 27](#_Toc191561004)

[20. Критерии и методика за оценка на концепциите за проектни предложения: 27](#_Toc191561005)

[21. Ред за оценяване на проектните предложения: 27](#_Toc191561006)

[20. Критерии и методика за оценка на проектните предложения: 27](#_Toc191561007)

[21.1. Оценка на административното съответствие и допустимостта 27](#_Toc191561008)

[21.2. Техническа и финансова оценка: 29](#_Toc191561009)

[22. Критерии и методика за оценка на проектните предложения: 31](#_Toc191561010)

[23. Начин на подаване на проектните предложения/концепциите за проектни предложения: 32](#_Toc191561011)

[24. Списък на документите, които се подават на етап кандидатстване: 33](#_Toc191561012)

[25. Краен срок за подаване на проектните предложения: 37](#_Toc191561013)

[26. Допълнителна информация 37](#_Toc191561014)

[26.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ: 37](#_Toc191561015)

[27. Приложения към Условията за кандидатстване: 46](#_Toc191561016)

## 1. Наименование на програмата:

Програма „Научни изследвания, иновации и дигитализация за интелигентна трансформация“ 2021-2027 (ПНИИДИТ)

## 2. Наименование на приоритета и специфичната цел:

Приоритет 1 „Устойчиво развитие на българската научно-изследователска и иновационна екосистема“.

Приоритетно направление 3 „Трансфер на технологии и знания“.

Специфична цел: RSO1.1. „Развитие и засилване на капацитета за научни изследвания и иновации и на внедряването на модерни технологии“ (ЕФРР).

## 3. Наименование на процедурата:

Подкрепа за развитие на съществуващи иновационни клъстери.

## 4. Измерения по кодове:

**Измерение 1 – Област на интервенция**

**026.** Подкрепа за иновационни клъстери, включително между предприятия, научноизследователски организации и публични органи и бизнес мрежи, които са от полза предимно за МСП

**Измерение 2 — Форма на финансиране**

**01** Безвъзмездни средства

**Измерение 3 - Териториален механизъм за изпълнение и териториална насоченост:**

**08.** Други видове целеви територии (ИТИ)

**33.** Други подходи - Без целеви територии.

**Измерение 6 - Допълнителни тематични области във връзка с ЕСФ+**

**09** Не се прилага.

**Измерение 7 - Равенство между половете във връзка с ЕСФ+, ЕФРР, КФ и ФСП**

**03** Неутралност по отношение на пола

## 5. Териториален обхват:

Проектите по процедурата следва да бъдат изпълнени на територията на Република България.

Част от дейностите може да се изпълняват извън територията на България, включително извън територията на Европейския съюз при условие, че допринасят за целите на процедурата и заложените дейности[[1]](#footnote-2).

**ВАЖНО!** Ефектът от изпълнението на дейностите по проекта следва да е на територията на Република България.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата**

Целта на предоставяната безвъзмездна финансова помощ е да се подкрепят жизнеспособни иновационни клъстери, които работят ефективно на регионално ниво и могат да демонстрират конкретни резултати за подпомагане, насърчаване, представителство и защита на регионалния капацитет за въвеждане и развитие на иновации чрез засилване на сътрудничеството между бизнеса и научно-изследователските организации, университетите, местната власти и други заинтересовани страни.

Интервенциите по настоящата процедура имат за цел да създадат по-добра платформа за развитие и сътрудничество между съществуващите иновационни клъстери, особено тези, които работят в сходни тематични области. По процедурата ще получат подкрепа **съществуващи иновационни клъстери**, включително с одобрени Концепции за интегрирани териториални инвестиции (ИТИ), с оглед необходимост от по-широко партньорство на регионално ниво за постигане на максимален ефект върху съответната територия.

**Обосновка**

Интегрираните териториални инвестиции представляват подход, базиран на местните специфики, насочен към ефективното използване на потенциала на всяка територия при тесен диалог и сътрудничество между институциите, работещи на различни нива на управление, както и останалите заинтересовани страни и участници, действащи на съответната територия.

През периода 2021-2027 г. в България ще бъде прилаган интегриран териториален подход, с което се цели развитие на модел на партньорство и насърчаване на сътрудничеството между различни действащи лица на местно ниво – както между местните власти и другите заинтересовани страни, така и между отделните административни звена и публични институции. Подходът ИТИ се прилага на базата на Интегрирани териториални стратегии за развитие на регионите за планиране от ниво NUTS 2 (ИТСР)[[2]](#footnote-3). Видовете дейности, които ще се подкрепят, трябва да бъдат в съответствие с ИТСР от ниво NUTS 2 (подход „отдолу-нагоре“). ИТСР са разработени за всеки един от шестте региона за планиране от ниво 2, съгласно изискванията на Закона за регионално развитие (ЗРР), като определят средносрочните цели, приоритети и перспективи за устойчиво интегрирано регионално и местно развитие.

Подходът за избор на интегрирани териториални инвестиции по ПНИИДИТ е в зависимост от приоритетите на региона и от подадените териториални концепции. Програмата предвижда изпълнение на различни мерки по подхода ИТИ в рамките на Приоритет 1 на програмата, Специфична цел: RSO1.1. „Развитие и засилване на капацитета за научни изследвания и иновации и на внедряването на модерни технологии“, за преодоляване на регионалните дисбаланси чрез подпомагане на бизнеса, приоритетно от по–слабо развитите региони за улеснен достъп до научно-изследователска и развойна дейност (НИРД).

В препоръка на Съвета на Европейския съюз, предоставена в Доклада на ЕК за България за 2023 г.[[3]](#footnote-4) в рамките на Европейския семестър се констатира, че ограничените връзки между академичните среди и бизнеса продължават да бъдат сериозна пречка пред комерсиализацията на резултатите от научните изследвания. Сътрудничеството между науката и бизнеса, отразено в дела на публично-частните научни съвместни публикации, остава в ниския край на скалата - 5,1 % в сравнение със средната стойност за ЕС от 7,1 %.

Анализът в Иновационната стратегия за интелигентна специализация 2021-2027 г. (ИСИС) ясно извежда необходимостта от активна политика на регионална децентрализация - в регионален аспект е налице дисбаланс в социално-икономическото и иновационно развитие, със силна концентрация в Югозападния регион (ЮЗР), в резултат на присъствието на столицата в него.

Във връзка с посочените слабости, чрез помощта по настоящата процедура ще се подкрепят различни мерки, включително по подхода ИТИ, за преодоляване на регионалните дисбаланси чрез подпомагане на бизнеса с приоритет от по–слабо развитите региони за улеснен достъп до НИРД, технологии и споделени ресурси.

Предвидените дейности ще допринесат за развитието на съществуващи иновационни клъстери, които да спомагат за създаването на работещо партньорство между секторни бизнеси и между тях и научната общност с цел тяхното укрепване, развитие и утвърждаване в регионалната икономика.

През новия програмен период 2021-2027 г. стратегиите за интелигентна специализация имат за цел да допринесат за реализиране на кохезионната политика „По-интелигентна Европа чрез иновации и подкрепа за икономическа трансформация и модернизация“, както и за развитието на регионалните икономики и засилването на структурното приспособяване към индустриалната трансформация и цифровизацията. В новите Стратегии за интелигентна специализация за периода 2021-2027 г. в европейските страни, както и в България, са отчетени елементите на новия подход, ориентиран към изследвания и иновации, както и основният аспект в новата политика на сближаване на ЕС, свързан с решаващата роля на международното и междурегионалното сътрудничество в областта на иновациите. По този начин е налице силна ориентация към взаимодействие, координация и интернационализация като база, на която държавите и регионите преформулират целите си в рамките на цикъла на стратегическо програмиране 2021-2027 г. ИСИС отчита също необходимостта от прилагане на непрекъснат, приобщаващ и интерактивен процес, в който участници от различни среди (представители на държавните институции, бизнес, академични среди и т.н.) откриват и произвеждат информация за потенциални нови дейности, които се появяват чрез това взаимодействие, докато политиците оценяват резултатите и начините за улесняване на реализирането на този потенциал. Този подход цели идентифициране на стратегически области за интервенция въз основа както на анализ на силните страни и потенциала на икономиката, така и на непрекъснат процес на предприемаческо откритие (Entrepreneurial Discovery Process/EDP) с широкото участие на заинтересованите страни.

ИСИС, която има характера на тематичното отключващо условие към специфични цели за иновации и умения в рамките на Цел на политиката 1 “По-конкурентоспособна и по-интелигентна Европа чрез насърчаване на иновативна и интелигентна икономическа трансформация и регионална свързаност на ИКТ”, дефинира пет тематични области в които България разполага с конкурентно предимство и капацитет за интелигентна специализация и следва да насочи своите усилия към тяхното ускорено развитие: “Информатика и ИКТ”; “Мехатроника и микроелектроника”; “Индустрии за здравословен живот, биоикономика и биотехнологии”; “Нови технологии в креативни и рекреативни индустрии” и “Чисти технологии, кръгова и нисковъглеродна икономика”.

Фокусът на настоящата процедура е в пълно съответствие със специфичната цел на Приоритет 1. „Устойчиво развитие на българската научно-изследователска и иновационна екосистема“, както и със специфичната цел RSO1.1. „Развитие и засилване на капацитета за научни изследвания и иновации и на внедряването на модерни технологии“ на ПНИИДИТ 2021-2027 г.

**Очаквани резултати**

**-** Преодоляване на регионалните дисбаланси чрез инвестиции в съществуващи иновационни клъстери;

- Насърчаване установяването на връзки между бизнесите и между тях и академичните среди.

- Подобряване на продуктивността и резултатите на научноизследователската и иновационната система и нивото на инвестиции в НИРД, съчетано с тяхната по-адекватна и ефективна насоченост;

- Осигуряване на достъп до услуги, споделени ресурси и експертиза за бизнесите;

- Разширяване дейностите на клъстерите, привличане на нови членове и разработване на нови типове услуги;

- Подпомагане научноизследователска и иновационна екосистема посредством партньорства с научноизследователски организации, включително с Центровете за върхови постижения (ЦВП), Центровете за компетентност (ЦК), научноизследователските инфраструктури и Лабораторния комплекс към Научно-технологичен парк "София Тех парк" от Националната пътна карта за научна инфраструктура (НПКНИ) за предоставяне на регионални услуги за бизнеса на местно ниво.

## 7. Индикатори:

Изпълнението на проекта следва да допринесе за постигането на следните индикатори за измерване на степента на постигане на резултатите:

**1) RCO10 Предприятия, които си сътрудничат с научноизследователски институции – брой**

Индикатор 1) измерва броя на предприятията, които имат активно сътрудничество в рамките на научноизследователски проект с научна организация. Сътрудничеството може да е ново или съществуващо и следва да продължава най-малко до приключване на подпомагания проект. Индикаторът е задължителен **за ВСИЧКИ проектни предложения и за него** в т. „Индикатори“ от Формуляра за кандидатстване кандидатът трябва **посочи целева стойност.** Целевата стойност на този индикатор измерва броя на предприятията, с които научната организация си сътрудничи в рамките на клъстера.

Предвид, че индикатор RCO10 е задължителен по процедурата и в иновационния клъстер не участва висше училище или научна организация, кандидатът се ангажира в рамките на периода на изпълнение на проекта, до подаване на искане за окончателно плащане, в иновационния клъстер да бъде привлечено висше училище или научна организация.

**2) RCR06 Подадени заявки за патент – брой**

Индикатор 2) е приложим САМО за кандидати, които са предвидили по проекта дейности и разходи, свързани с подаване на заявка за патент за разработване на иновация към съответното компетентно ведомство на национално и/или международно равнище (вкл. и европейско).

В случай че в бюджета на проекта са предвидени разходи за защита на индустриална собственост на национално и международно равнище и ползване на необходимата за това експертна помощ, то задължително в т. „Индикатори“ от Формуляра за кандидатстване кандидатът трябва да включи индикатор 2) RCR06 Подадени заявки за патент и да посочи целева стойност за него.

**ВАЖНО**! Преди попълването на раздел „Индикатори“ от Формуляра за кандидатстване, кандидатите следва ЗАДЪЛЖИТЕЛНО да се запознаят с Примерните указания за попълване на електронния Формуляр за кандидатстване (Приложение 6), където е представена подробна информация и насоки относно посочените индикатори и тяхната приложимост за отделните проектни приложения, включително в зависимост от мястото на изпълнение на проекта (регион в преход и/или по-слабо развит).

В случай на погрешно избрани от кандидата индикатори, преди сключването на Административния договор УО ще извършва служебна корекция във Формуляра за кандидатстване.

## 8. Общ размер на безвъзмездната финансова помощ по процедурата и разпределение по региони:

**Общият размер на безвъзмездната финансова помощ** по процедура BG16RFPR002-1.003 Подкрепа за развитие на съществуващи иновационни клъстерие в размер на **48 854 661,92 лв.**, от които средствата от Европейски фонд за регионално развитие (ЕФРР) са в размер на 40 305 096.09 лв. и средствата в размер на 8 549 565.83 лв. представляват национално съфинансиране. Разпределението на финансовия ресурс по процедурата по региони е както следва:

|  |  |  |  |
| --- | --- | --- | --- |
| **Категория регион** | **Общ размер на БФП** | **Средства от ЕФРР[[4]](#footnote-5)** | **Национално съфинансиране** |
| **Регион в преход (ЮЗР)** | **8 142 443.65 лв.**  4 163 165.33 € | **5 699 710.56 лв.**  2 914 215.73 € | **2 442 733.09 лв.**  1 248 949.60 € |
| **По-слабо развити региони:**  **СЗР, СЦР, СИР, ЮЦР, ЮИР** | **40 712 218.27 лв.**  20 815 826.67 € | **34 605 385.53 лв.**  17 693 452.67 € | **6 106 832.74 лв.**  3 122 374.00 € |
| **Общо:** | **48 854 661.92 лв.**  24 978 992.00 € | **40 305 096.09 лв.**  20 607 668.40 € | **8 549 565.83 лв.**  4 371 323.60 € |

**ВАЖНО!** Проектът следва да се изпълнява само в една от горепосочените две категории региони.В случай че е заявено изпълнение на проекта едновременно в двете категории региони (посочени са места на изпълнение на проекта едновременно в регион в преход и в по-слабо развити региони), **проектното предложение се отхвърля**.

**ВАЖНО!** Не е допустимо пренасочване на свободен (остатъчен) ресурс (в случай че такъв е наличен) от по-слабо развити региони (извън ЮЗР) към регион в преход (ЮЗР).

## 9. Минимален (ако е приложимо) и максимален размер на безвъзмездната финансова помощ за конкретен проект:

По процедурата няма изискване за **минимален размер** на безвъзмездната финансова помощ.

**Максималният размер** на безвъзмездна финансова помощ е 19 558 300 лева.

**ВАЖНО!** За кандидати с одобрени концепции за ИТИ максималният размер на помощта не може да надвишава размера на безвъзмездна финансова помощ, посочен в одобрената Концепцията за ИТИ.

## 10. Процент на съфинансиране:

Приложимият интензитет на държавна помощ, в съответствие с чл. 27 „Помощи за иновационни клъстери“от **Регламент (ЕС) № 651/2014** на Комисията за обявяване на някои категории помощи за съвместими с вътрешния пазар в приложение на членове 107 и 108 от Договора, е както следва:

- Иновационен клъстер с териториален обхват от „По-слабо развити региони“ може да получи **до 65%** безвъзмездна финансова помощ за инвестиционните помощи и **до 50%** безвъзмездна финансова помощ за оперативните помощи, като останалите средства осигури чрез собствен ресурс в т.ч. и чрез частично платими услуги от страна на ползвателите на услуги.

- Иновационен клъстер с териториален обхват от Регион „В преход“ (Югозападния регион за планиране) може да получи до **55%** безвъзмездна финансова помощ за инвестиционните помощи и до **50%** безвъзмездна финансова помощ за оперативните помощи, като останалите средства осигури чрез собствен ресурс в т.ч. и чрез частично платими услуги от страна на ползвателите на услуги.

**Приложимият интензитет на минимална помощ („de minimis“) съгласно Регламент (ЕС) № 2023/2831 е до 100 %.**

## 11. Допустими кандидати:

## 11.1. Критерии за допустимост на кандидатите:

**1)** **Допустими за подкрепа по настоящата процедура за подбор на проекти са иновационни клъстери, които отговарят на определението за иновационен клъстер, посочено в чл. 2, ал. 92 от Регламент 651/2014,.**

**ВАЖНО!** В съответствие с чл. 2, ал. 92 от Регламент 651/2014 „иновационни клъстери“ означава структури или организирани групи от независими страни (като новосъздадени иновационни предприятия, малки, средни и големи предприятия, както и организации за научни изследвания и разпространение на знания, изследователски инфраструктури, инфраструктури за изпитване и експериментиране, центрове за цифрови иновации, организации с нестопанска цел и други свързани икономически субекти), създадени с цел да се стимулират иновационните дейности, както и нови начини за сътрудничество, например чрез цифрови средства, съвместно използване и/или насърчаване на съвместното използване на съоръжения и обмен на познания и опит и чрез ефективен принос за трансфера на знания, изграждането на мрежи, разпространението на информация и сътрудничеството между предприятията и други организации в клъстера. Центровете за цифрови иновации (включително европейските центрове за цифрови иновации, финансирани по линия на централно управляваната програма „Цифрова Европа“, създадена съгласно Регламент (ЕС) 2021/694 на Европейския парламент и на Съвета са субекти, чиято цел е да се стимулира широкото внедряване на цифрови технологии, например изкуствен интелект, изчисления в облак, периферни изчисления и високоскоростни изчисления и киберсигурност по сектори (по-специално МСП), и организации от публичния сектор. Центровете за цифрови иновации сами по себе си могат да отговарят на определението за иновационен клъстер за целите на настоящия регламент“.

**За да удостоверят съответствието си с настоящото изискване кандидатите следва да представят информация във** Формуляра **за кандидатстване, в рамките на съответното поле от раздел „Допълнителна информация необходима за оценка на проектното предложение“, поле „Съответствие на кандидата с определението за иновационен клъстер, в** съответствие с чл. 2, ал. 92 от Регламент 651/2014“

**2)** **Допустими по настоящата процедура за подбор на проекти са само кандидати, които са** кандидат или партньор в одобрена концепции за ИТИ, в рамките на процедура BG16FFPR003-2.001 - Концепции за интегрирани териториални инвестиции (ИТИ) или кандидати, които представляват единна структура – обединение, както е регистрирано в Търговския регистър и регистър на юридическите лица с нестопанска цел (ТР и РЮЛНЦ) при създаването си, под формата на:

* клъстери - юридически лица, регистрирани по Търговския закон.
* клъстери, регистрирани като сдружения по смисъла на Закона за юридическите лица с нестопанска цел (в частна или в обществена полза);

Клонове на юридически лица, регистрирани в България, не могат да участват в процедурата за подбор на проекти поради липсата на самостоятелна правосубектност.

За целите на кандидатстване по настоящата процедура клъстерите с одобрени концепции за ИТИ, в рамките на процедура BG16FFPR003-2.001 - Концепции за интегрирани териториални инвестиции (ИТИ), които не са регистрирани по Търговския закон или Закона за юридическите лица с нестопанска цел могат да кандидатстват, като проектното предложение се подава от една от организациите, включени в споразумението за партньорство. В случай че една от организациите в партньорството, е иновационен клъстер, то същата следва да подаде проектното предложение по настоящата процедура.

**ВАЖНО!** След извършена оценка на концепциите за ИТИ, подадени по посочената процедура, са одобрени следните концепции с дейности по ПНИИДИТ:

- BG16FFPR003-2.001-0042 „История, съвременност и бъдеще в хармония. Създаване на Иновативна Екосистема за Устойчиво Икономическо Развитие и Туризъм чрез изпълнение на интегрирани инвестиции в Образование, Наука и Технологии", с кандидат Община Бургас и заявен финансов ресурс по ПНИИДИТ в размер на 23 720 000.00 лв.

- BG16FFPR003-2.001-0075 „Габрово - център на иновации, образование и предприемачество“, с кандидат Община Габрово и заявен финансов ресурс по ПНИИДИТ в размер на 2 800 000.00 лв.

- BG16FFPR003-2.001-0112 „Брегове на съвремието - комплекс от мерки за създаване на зелена, иновативна и приобщаваща градска среда в Габрово и Пловдив“, с кандидат Община Габрово и заявен финансов ресурс по ПНИИДИТ в размер на 1 436 000.00 лв.

- BG16FFPR003-2.001-0125 „Нов модел на интегрирана здравна грижа за деца в Югоизточния регион“, с кандидат Община Бургас и заявен финансов ресурс по ПНИИДИТ в размер на 9 500 000.00 лв.

- BG16FFPR003-2.001-0137 „Регионална Екосистема за Устойчиво Развитие: Интегрирани Инвестиции за Общностно Благополучие“, с кандидат Югоизточен регионален иновационен център „Здраве” и заявен финансов ресурс по ПНИИДИТ в размер на 2 700 000.00 лв.

**3) Допустимите кандидати - иновационни клъстери трябва да са създадени най-малко 3 години, преди датата на кандидатстване по настоящата процедура.** За да удостовери съответствието си с посоченото изискване кандидатът следва да представи подписано споразумение, договор, меморандум или друг документ за създаване на клъстера. От документа следва да е видна датата на създаване на клъстера.

**4)** Допустими по настоящата процедура за подбор на проекти са кандидати, една от организациите в иновационния клъстер, която е:

**a)** юридически лица и/или еднолични търговци, регистрирани по Търговския закон или Закона за кооперациите или еквивалентни лица по смисъла на законодателството на държава-членка на Европейското икономическо пространство;

**б)** юридически лица с нестопанска цел, регистрирани съгласно Закона за юридическите лица с нестопанска цел или еквивалентно лице по смисъла на законодателството на държава-членка на Европейското икономическо пространство;

**в)** акредитирани български висши училища[[5]](#footnote-6) - допустим кандидат само, в случай че е посочен като кандидат/партньор в одобрена концепции за ИТИ;

**г)** Научна организация[[6]](#footnote-7) - допустим кандидат само, в случай че е посочен като кандидат/партньор в одобрена концепции за ИТИ;

**д)** Общини - допустим кандидат само, в случай че е посочен като кандидат/партньор в одобрена концепции за ИТИ.

**5) Допустимите кандидати - иновационни клъстери трябва да разполагат с необходимия финансов капацитет, като общият оборот на иновационния клъстер за 2023 г. е поне 20 % от искания размер на БФП по настоящата процедура.**

За целите на настоящата процедура по отношение на понятието „общ оборот“:

**-** За юридически лица, регистрирани по Търговския закон се прилагат разпоредбите на §1, т.11 от Допълнителните разпоредби от Закона за счетоводството, съгласно който **"Нетни приходи от продажби"** *са сумите от продажба на продукция, стоки и услуги, намалени с търговските отстъпки, данъка върху добавената стойност и други данъци, пряко свързани с приходите[[7]](#footnote-8)*.

- За ЮЛНЦ следва да се разбира годишен оборот на юридическото лице за последната приключила финансова година заедно/съвкупно за стопанската и нестопанската дейности[[8]](#footnote-9).

- За общини, висши училища и научни организации, в случай че са посочени като кандидат/партньор в одобрена концепции за ИТИ и които разходват публични средства следва да се разбира годишното изпълнение на бюджета, включително и финансирания по проекти извън бюджета за последната приключила финансова година[[9]](#footnote-10)

Кандидатите с одобрена концепции за ИТИ ще удостоверяват финансовия си капацитет с данните на организацията, която е подала проектното предложение по настоящата процедура. Когато общият оборот с натрупване за последната приключила финансова година е по-голям или равен на 20 % от исканата БФП се счита, че кандидатът има финансов капацитет по настоящата процедура.

В случай, че исканите документи от кандидата са налични в МОНИТОРСТАТ на Националния статистически институт, същите се проверяват по служебен път, ако е осигурена възможност за това. При липса на възможност за служебна проверка документите се представят от кандидата към проектното предложение.

## 11.2. Критерии за недопустимост на кандидатите:

|  |
| --- |
| **Потенциалните кандидати не могат да участват в настоящата процедура и да получат безвъзмездна финансова помощ, в случай че:**  Съгласно чл. 25, ал. 2 от Закона за управление на средствата от европейските фондове при споделено управление (ЗУСЕФСУ) и Постановление № 23/2023[[10]](#footnote-11) г. в процедурата **не могат да участват и безвъзмездна финансова помощ не се предоставя на лица за които** са налице обстоятелства за отстраняване от участие в процедура за възлагане на обществена поръчка съгласно чл. 54 и чл. 55 от Закона за обществени поръчки (ЗОП). Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕФСУ и чл. 7 от ПМС № 23/2023 г., чрез Декларацията при кандидатстване (Приложение 2). Потенциалните кандидати не могат да участват в процедурата чрез подбор на проектни предложения и да получат безвъзмездна финансова помощ, в случай че**:**  а) са обявени в несъстоятелност;  б) са в производство по несъстоятелност;  в) са в процедура по ликвидация;  г) са сключили извънсъдебно споразумение с кредиторите си по смисъла на чл. 740 от Търговския закон;  д) са преустановили дейността си;  е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;  ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;  з) са лишени от правото да упражняват определена професия или дейност съгласно законодателството на държавата, в която е извършено деянието;  и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;  й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;  к) имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община и към общината по седалището на кандидата, или аналогични задължения съгласно законодателството на държавата, в която кандидатът е установен, доказани с влязъл в сила акт на компетентен орган, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот за последната приключена финансова година, или е повече от 50 000 лева;  л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;  м) лицата, които представляват кандидата, са правили опит да:  i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или  ii) получат информация, която може да им даде неоснователно предимство в процедурата за предоставяне на безвъзмездна финансова помощ;  н) лицата, които представляват кандидата, са осъждани с влязла в сила присъда за:  i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;  ii) престъпление, аналогично на тези по горната хипотеза, в друга държава членка или трета страна;  о) за лицата, които представляват кандидата, е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;  п) е налице неравнопоставеност в случаите по чл. 44, ал. 5 от ЗОП;  р) е установено, че:  i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  ii) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.  **2)** Не могат да участват в процедурата и да получат безвъзмездна финансова помощ кандидати, за които е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проектни предложения, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.  **ВАЖНО:** Горепосоченото ограничение касае само вземания произтичащи от недължимо платени и/или надплатени суми, както и неправомерно получени и/или неправомерно усвоени средства по проектни предложения, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, Европейските земеделски фондове и Европейския фонд за рибарството, Инструмента Шенген и Преходния финансов инструмент, които **към момента на проверката преди сключване на административния договор не са изплатени** към съответната финансираща институция. Издаването на акт за установяване на публично държавно вземане само по себе си не е основание за отстраняване на кандидата за недопустимост, ако установеното вземане е погасено.  **3)** Недопустими са кандидати, попадащи в обхвата на посочените в Приложение 3.А към Условията за кандидатстване ограничения, произтичащи от избрания режим на държавна/минимална помощ.  **4)** Недопустими са кандидати, които попадат в обхвата на чл. 5л от Регламент (ЕС) 2022/576 на Съвета от 8 април 2022 година за изменение на Регламент (ЕС) № 833/2014 относно **ограничителни мерки с оглед на действията на Русия**, дестабилизиращи положението в Украйна.  **ВАЖНО!** Съответствието с посочените обстоятелства се декларира от кандидатите в Декларация при кандидатстване– **Приложение 2** и се проверява от УО на ПНИИДИТ преди подписване на административния договор чрез извършване на съответните служебни и документални проверки.  **ВАЖНО:** По настоящата процедура **икономическата дейност, за която се кандидатства (код на проекта по КИД 2025[[11]](#footnote-12)) е тази, в рамките на която ще се реализират проектните дейности за подкрепа развитието на иновационния клъстер.**  Тази дейност следва да бъде посочена във Формуляра за кандидатстване, раздел „Данни на кандидата“, поле „Код на проекта по КИД-2025“ – по отношение на кандидата. Кандидатите носят отговорност за правилното определяне на кода на проекта, като с оглед постигане на коректност при попълване на информацията могат да се запознаят с Методологията за определяне на код на основна икономическа дейност по КИД-2025 и методологичните бележки по Класификация на икономическите дейности – КИД-2025.  **ВАЖНО:** Информацията, посочена в рамките на поле „Код на проекта по КИД-2025“ (за кандидата **е задължителна и служи за проверка на допустимостта на проекта** и съответствие с изискванията, посочени в т. 11.2, под. 3) от Условията за кандидатстване.  Допълнително, кандидатите следва да имат предвид, че критериите за недопустимост, се прилагат кумулативно с критериите за допустимост по процедурата.  Кандидатите следва да представят официални документи за удостоверяване на тези от горепосочените обстоятелства, за които УО на ПНИДИИТ е дал указание, в случаите когато не може да се извърши служебна проверка.  **ВАЖНО!** Потенциалните кандидати **не могат да участват** в процедурата за подбор на проекти и **не могат да получат** безвъзмездна финансова помощ, в случай че попадат в забранителните режими на Регламент на Комисията (ЕС) № 651/2014 от 17 юни 2014 година/ Регламент (ЕС) № 2023/2831, Регламент (ЕС) № 2021/1060 на Европейския парламент и на Съвета Регламент (ЕС) № 2021/1058, Закона за управление на средствата от европейските фондове при споделено управление (ЗУСЕФСУ) и подзаконовата нормативна уредба. |

## 12. Допустими партньори (ако е приложимо):

По настоящата процедура не са допустими партньори.

## 13. Дейности, допустими за финансиране:

## 13.1. Допустими дейности:

**За да бъдат допустими,** проектните **предложения трябва да отговарят на следните условия:**

**1)** Проектното предложение допринася за постигане на целите на Приоритет 1 „Устойчиво развитие на българската научно-изследователска и иновационна екосистема“ и специфична цел RSO1.1. Развитие и засилване на капацитета за научни изследвания и иновации и на внедряването на модерни технологии (ЕФРР)

**2)** Изпълнението на проектите следва да води до реализиране на дейности, попадащи в тематичните области и подобласти, изброени в Списък на тематичните области и подобласти от „Иновационна стратегия за интелигентна специализация на България“ 2021-2027 (Приложение 7) **на базата на регионалната специализация, заложена в ИСИС 2021-2027,** посочена вТаблица „Интелигентна специализация на България по райони“ **(Приложение 8).**

**ВАЖНО:** Във връзка с посоченото по т. 2) по-горе изискване за допустимост на проектите, в рамките на раздел „Финансова информация – кодове по измерения“, поле „Тематични области и приоритетни подобласти на ИСИС“ от Формуляра за кандидатстване, кандидатите следва да изберат ЕДИН от приложимите варианти, отчитайки спецификата на проектните дейности. В случай че реализирането на проектните дейности попада в повече от една област и/или подобласт на ИСИС 2021-2027, за целите на настоящата процедура, **кандидатът следва да избере и посочи само една област и една подобласт на ИСИС като водеща.**

Допълнително, във Формуляра за кандидатстване, в рамките на съответното поле от раздел „Допълнителна информация необходима за оценка на проектното предложение“, кандидатите задължително описват/обосноват съответствието на проектните дейности с посочената в поле „Тематични области и приоритетни подобласти на ИСИС“ от раздел „Финансова информация – кодове по измерения“, подобласт от посочените по-горе тематични области на ИСИС.

В тази връзка, следва да е налице съответствие между информация, посочена в поле „Тематични области и приоритетни подобласти на ИСИС“ от раздел „Финансова информация – кодове по измерения“ и съответното поле от раздел „Допълнителна информация необходима за оценка на проектното предложение“ от Формуляра за кандидатстване. В случай на разминаване или погрешно идентифицирана тематична област и/или подобласт от ИСИС, Оценителната комисия ще извършва служебна корекция на поле „Тематични области и приоритетни подобласти на ИСИС“.

В случай че след проверката се установи, че не може да се определи тематичната област и подобласт, в която попадат проектните дейности или, че тя не попада в нито една от приоритетните такива, съгласно ИСИС, или ако се налага служебна промяна на областта, в резултат на която се нарушават условията за допустимост на съответния кандидат/проект, **проектното предложението ще бъде отхвърлено.**

**3)** Дейностите по проектното предложение следва да се изпълняват на територията на Република България и само в един от двете категории региони, съгласно NUTS 2 – Регион в преход (ЮЗР) ИЛИ в По-слабо развити региони (СЗР, СЦР, СИР, ЮЦР, ЮИР).

Част от дейностите може да се изпълняват извън територията на България, включително извън територията на Съюза, при условие че допринасят за целите на процедурата.

**4)** Проектът е в съответствие с принципите на устойчиво развитие, насърчаване на равенството между мъжете и жените, предотвратяването на дискриминация и достъпността за хората с увреждания и ненанасяне на значителни вреди по смисъла на член 9 от Регламент 2021/1060.

Допълнителна информация относно спазването на хоризонталните принципи и принципа за „ненанасяне на значителни вреди“ е представена в т. 17 от настоящите Условия за кандидатстване. Съответствието с посочените хоризонтални политики ще бъде проследявано както на етап оценка на проектните предложения, така и на етап изпълнение на проектите.

**5)** Проектите, които не са в изпълнение на одобрена Концепция за ИТИ следва да отчитат потребностите на местно и регионално ниво, определени в Интегрираните териториални стратегии за развитие (ИТСР), да предвиждат инвестиции на дадена територия с общи характеристики и/или потенциали за развитие и да предвиждат осъществяването на конкретна цел или приоритет от ИТСР на съответния регион за планиране от ниво NUTS 2.

Във връзка с посоченото изискване, във Формуляра за кандидатстване, в рамките на поле „Съответствие с Интегрираните териториални стратегии за развитие (ИТСР)“ от раздел „Допълнителна информация необходима за оценка на проектното предложение“, кандидатите задължително описват/обосноват съответствието на проектните цели и дейности с идентифицираните потребностите на местно и регионално ниво, определени в Интегрираните териториални стратегии за развитие (ИТСР), както и че се предвиждат инвестиции на дадена територия с общи характеристики и/или потенциали за развитие и се предвижда да се допринесе за осъществяването на конкретна цел или приоритет от ИТСР на съответния регион за планиране от ниво NUTS 2.

**Допустимите дейности по проектното предложение са, както следва:**

***1. Развитие на иновационните клъстери в т.ч. и чрез подобряване на техния бизнес модел, надграждане на съществуващите активи (вкл. споделена инфраструктура и ноу-хау)***

Дейността включва разработване и насърчаване на споделена инфраструктура, като създаване на съвместно използвани лаборатории, работни пространства и обучителни центрове, които подпомагат иновациите и колаборацията между членовете на клъстера. Надграждането на съществуващите активи може да включва инвестиции в развитие на нови технологии, придобиване на нови патенти или лицензи, както и разширяване на мрежите от партньорства и сътрудничество с други иновационни центрове и институции.

***2. Укрепване на иновационния и научно-изследователския потенциал на клъстера и създаване на нови сътрудничества:***

**a)** Ресурсно обезпечаване на оперативната дейност на иновационния клъстер;

Дейността включва участие на нает персонал в различни дейности и инициативи, включително за установяване и поддържане на партньорства със заинтересовани страни, предприятия, университети, научни институти и др.

**б)** Организиране на обучителни програми, конференции и други събития за реализиране на сътрудничества и споделяне на опит;

Дейността включва организиране на посочените събития за обмен на идеи и опит между различни участници в иновационната екосистема. Тези събития предоставят възможност за предприятията, университетите, научните институти и други заинтересовани страни да споделят свои познания, успехи и предизвикателства, както и да създават нови възможности за сътрудничество и партньорство. Обучителните програми се фокусират върху актуални теми и умения, необходими за развитието на иновационните проекти, докато конференциите и другите събития предоставят възможност за обмен на информация и идеи и създаване на нови партньорства.

**в)** Стимулиране на обмена на информация и създаването на специализирани и насочени към потребностите на бизнеса услуги;

Дейността включва създаване на платформи и механизми, които улесняват обмена и споделянето на знания, опит и ресурси между различните участници в иновационната екосистема, като предлага иновативни решения и консултации, включително за въвеждане и разработване на иновации, специализирани според нуждите на предприятията.

**г)** Маркетинг на клъстера с цел привличане на нови членове и по-добра визуализация на дейността.

Дейността по маркетинг на клъстера включва изграждане на стратегии и използване на маркетингови инструменти за привличане на нови членове и повишаване на видимостта на дейността на клъстера. Това може да се постигне и чрез използването на различни канали за комуникация, като уебсайтове, социални медии, събития и др., които да привлекат внимание към клъстера.

***3.*** ***Свързаност с други клъстери и регионални иновационни организации като цифрови и иновационни хъбове, мрежата за подпомагане на предприятията и др.***

Дейността включва установяване на активни връзки и партньорства с цифрови и иновационни хъбове, мрежи за подпомагане на предприятията и други институции и организации. Насърчава се и участието в мрежи за подкрепа на иновациите и предприемачеството, като се предоставят на предприятията достъп до нови пазари, технологии и възможности за сътрудничество.

В допълнение на посочените дейности, кандидатът иновационен клъстер следва да демонстрира своя капацитет за изграждане на сътрудничество, с цел преодоляване на регионалните дисбаланси чрез подпомагане на бизнеса за улеснен достъп до научно-изследователска и развойна дейност. В тази връзка в т. „Допълнителна информация, необходима за оценка на проектното предложение“ от Формуляра за кандидатстване, кандидатът предоставя информация в следните полета:

Поле **„Участие на иновационния клъстер в проекти“** – в това поле се предоставя информация за участието на иновационния клъстер, кандидат по настоящата процедура относно участието на клъстера в проекти финансирани от други донорски програми[[12]](#footnote-13) и в транснационални, междурегионални и трансгранични инициативи на съществуващи клъстери и с партньори от други държави-членки на ЕС. За всеки проект се предоставя кратко описание, роля на клъстера в проекта, финансираща програма, финансиращ орган и размер на разходваните средства.

Обърнете внимание, че за удостоверяване участието на иновационния клъстер в проекти във Формуляра за кандидатстване, т. „Прикачени документи“, следва да бъдат приложени Договори, удостоверяващи участие на иновационния клъстер в проекти

Поле **„Структура и разпознаваемост на иновационния клъстер в съответния регион“** – в това поле се предоставя информация за Структурата на координация и управление на клъстера, както и визия и потенциал за неговото развитие. Описва се по какъв начин се постига разпознаваемост на клъстера като регионален фактор, като се посочва участието му в разработването на политики и стратегически документи в областта на интелигентната специализация.

Следва да бъде описано ( ако е приложимо) следното:

- Отношенията между членовете и съществуващите връзки между тях и как те осигуряват улеснен достъп до основни суровини, оборудване, нови технологии, човешки и финансови ресурси и други необходими за дейността на клъстера;

- Изградената структура на клъстера, специализация и ниво на участие на индивидуалните клъстерни членове и как се обезпечава изпълнението на общите клъстерни дейности;.

- Дали клъстерът е реализирал продукцията/предлагал услуги както на вътрешен пазар, така и на международен пазар;

- Дали клъстерът притежава съществуващи конкурентни предимства по отношение на продуктов асортимент, цени, обслужване на клиентите, реклама и др.;

- Изградените способи за обмен на информация и комуникация;

Поле **„Бизнес потребности в териториалния обхват и потенциал за развитие“ –** в това поле се посочва как проектното предложение адресира конкретни бизнес потребности в териториалния обхват на иновационния клъстер и демонстрира потенциал за развитие на предприемаческата регионална екосистема, като е представен:

Анализ, основан на статистически тенденции/прогнози, който доказва наличието или необходимостта от предоставяне на консултантски и други помощни услуги от иновационния клъстер на предприятия от региона/ите, който/които попада/т в териториалния обхват на клъстера, ако е приложимо.

Конкретен разчет относно броя на предприятията в териториалния обхват на клъстера, които се планира да бъдат подкрепени от развиваните от клъстера дейности в рамките на проектното предложение, ако е приложимо.

Намерение за разработване и въвеждане на нови специализирани услуги за предприятия за подпомагане на научноизследователската и развойната им дейност, ако е приложимо.

Информацията, посочена в изброените допълнителни полета е предмет на оценка в рамките на етап „Техническа и финансова оценка“ на проектните предложения, както е посочено в Критерии и методика за оценка (Приложение 5)

## 13.2. Недопустими дейности

**Недопустими по процедурата са следните видове дейности:**

* дейности, чието изпълнение е започнало[[13]](#footnote-14) преди подаване на проектното предложение;
* дейности, извършени след изтичане на крайния срок за изпълнение на дейностите по проекта;
* дейности, които вече са финансирани от други публични източници;
* С цел гарантиране в максимална степен спазването на принципа за „ненанасяне на значителни вреди“[[14]](#footnote-15), по процедурата няма да се подкрепят:

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

* извършване на строително-монтажни работи (СМР);
* консултантски услуги за разработване на проектното предложение;
* консултантски, юридически и счетоводни услуги от общ характер, с изключение на дейностите за защита на индустриална собственост на национално, европейско и международно равнище и ползване на необходимата за това експертна помощ (т. 1 от допустимите дейности по Елемент Б);
* закупуване и/или доставка на ресурси за производство, имащи характер на стоково-материални запаси (суровини, материали, полуобработени компоненти, консумативи за производството, резервни части, имащи характер на стоково-материални запаси, с изключение на материалите и консумативите, необходими за разработването на иновацията (т. 5 от допустимите разходи по Елемент А);
* дейности по поддържане действието на вече защитени пред компетентното ведомство собствени права по индустриална собственост върху разработваната иновация;
* закупуване или наемане на транспортни средства и съоръжения съгласно дефиницията в Приложение 9;
* закриване на неконкурентоспособни въглищни мини;
* закупуване на земя и сгради;
* извеждането от експлоатация или изграждането на атомни електроцентрали;
* дейности по извършване на инвестиции за постигане на намаляване на емисиите на парникови газове от дейности, посочени в Приложение I към Директива 2003/87/ЕО (Приложение 11)[[15]](#footnote-16);
* производството, преработката и продажбата на тютюн и тютюневи изделия;
* инвестиции в летищна инфраструктура;
* дейности по извършване на инвестиции за обезвреждане на отпадъците в депа за отпадъци, с изключение на инвестициите за извеждане от експлоатация, преобразуване или обезопасяване на съществуващи депа, при условие че тези инвестиции не увеличават капацитета им;
* дейности по извършване на инвестиции за увеличаване на капацитета на съоръжения за третиране на остатъчни отпадъци, с изключение на инвестициите в технологии за оползотворяване на материали остатъчни отпадъци за целите на кръговата икономика;
* дейности по извършване на инвестиции, свързани с производството, преработката, транспорта, разпространението, съхранението или изгарянето на изкопаеми горива, с изключение на: (1) замяната на отоплителни системи на твърди изкопаеми горива, а именно въглища, торф, лигнитни въглища, нефтени шисти, с газови отоплителни системи[[16]](#footnote-17) или (2) инвестиции в разширяването и промяната на предназначението, преобразуването или преоборудването на газопреносни и разпределителни мрежи, при условие че тези инвестиции подготвят мрежите за добавяне в системата на възобновяеми и нисковъглеродни газове, като водород, биометан и синтетичен газ, и позволяват заместването на инсталации за твърди изкопаеми горива;
* придобиването на товарни автомобили за сухопътен транспорт;
* дейности, попадащи в обхвата на недопустимите сектори, посочени в т. 11.2 от Условията за кандидатстване, както и в Приложение 3.А към Декларацията за държавни/минимални помощи (Приложение 3), произтичащи от избрания режим на държавна/минимална помощ;
* всички дейности, които не са сред посочените като допустими в Условията за кандидатстване, не са пряко свързани и необходими за разработване на иновацията или попадат в забранителните режими във връзка с чл. 25 от Регламент (ЕС) № 651/2014, Регламент (ЕС) № 2023/2831 или в чл. 7 от РЕГЛАМЕНТ (ЕС) 2021/1058 НА ЕВРОПЕЙСКИЯ ПАРЛАМЕНТ И НА СЪВЕТА от 24 юни 2021 година относно Европейския фонд за регионално развитие и относно Кохезионния фонд.

Кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

## 14. Категории разходи, допустими за финансиране:

При предоставяне на безвъзмездна финансова помощ по настоящата процедура ще бъдат взети под внимание само „допустимите разходи”, описани по-долу. Бюджетът представлява предварителна оценка на очакваните разходи и максимален размер на допустимите разходи.

По време на оценката на проектните предложения е възможно да бъдат установени обстоятелства, които да налагат промяна в бюджета. Възможните корекции на бюджета **не могат** да доведат до увеличаване на размера на интензитета на заявената безвъзмездна финансова помощ по подаденото проектно предложение по настоящата процедура.

**ВАЖНО!** Във връзка със спазването на принципа за недопускане под никаква форма на реализиране на печалба от безвъзмездните финансови средства, печалбата подлежи на възстановяване[[17]](#footnote-18).

## 14.1. Условия за допустимост на разходите

За да бъдат допустими разходите по настоящата процедура трябва да са необходими за изпълнение на допустимите дейности, посочени в т. 13 от настоящите Условия за кандидатстване и да отговарят на следните условия:

**1/** Да са необходими за изпълнението на проекта и да отговарят на принципите за добро финансово управление – икономичност, ефикасност и ефективност на вложените средства.

Разход, който не е обоснован в дейностите по проекта,ще бъде премахнат от бюджета, служебно от Оценителната комисия. В случай че Оценителната комисия премахне всички разходи от бюджета или всички разходи по Елемент А , или след извършване на корекциите на бюджета, общият размер на безвъзмездното финансиране е по-нисък от 50 000 лева, или ако след извършени корекции разходите за партньора паднат под 30% от допустимите по Елемент А или разходите, заявени по проекта попадат в рамките на двете категории региони (регион в преход или по-слабо развити региони), проектното предложение се отхвърля.

**2/** Да бъдат извършени в периода след датата на подаване на проектното предложение по настоящата процедура до 31.12.2029 г.

Разходооправдателните документи, свързани с изпълнението на допустимите по настоящата процедура дейности, следва да бъдат издадени в периода на допустимост на разходите– след датата на подаване на проектното предложение и до изтичане на крайния срок, определен за предаване на междинния/финален отчет.

**3/** За разходите да е налична адекватна одитна следа съгласно минималните изисквания на [Приложение XIII от Регламент (ЕС) 2021/1060](https://web.apis.bg/e.php?i=692338&b=1) в съответствие с чл. 57, ал. 1, т. 7 от ЗУСЕФСУ, включително да са спазени изискванията за съхраняване на документите по [чл. 82 от Регламент (ЕС) 2021/1060](https://web.apis.bg/e.php?i=692338&b=1#p12486184).

**4/** Да са действително платени (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта от страна на бенефициента. Разходи, подкрепени с протоколи за прихващане, не се считат за допустими.

**5/** Да са отразени в счетоводната документация на бенефициента чрез отделни счетоводни аналитични сметки по проекта или в отделна счетоводна система.

**6/** Да могат да се установят и проверят, да бъдат подкрепени от оригинални разходооправдателни документи.

**7/** Да са за реално доставени продукти/извършени услуги въз основа на договори, които са сключени при спазване изискванията на националното и европейското законодателство за възлагане на обществени поръчки.

**8/** Да не са финансирани по друг проект, програма или друга финансова схема, финансирана от публични средства на националния или европейския бюджети.

**9/** Да са в изпълнение на посочените в т. 13 от настоящите Условия за кандидатстване допустими дейности.

**10/** Да са съобразени с приложимите правила за предоставяне на държавни/минимални помощи.

**11/** Да са необходими за изпълнението на проекта и да са приемливи, обосновани и да отговарят на принципа на добро финансово управление, по-специално от гледна точка на икономичността и ефикасността.

**ВАЖНО!** Относно третирането на ДДС следва да се запознаете с Приложение 19 от Условията за изпълнение „Указание на министъра на финансите за третиране на ДДС като допустим разход при изпълнение на проекти по програмите, финансирани от ЕФРР, ЕСФ+, КФ, ФСП и ЕФМДРА, ФУМИ, ФВС, програмата по ИУГВП, както и на средствата за финансиране на подхода ВОМР от ЕЗФРСР на ЕС, за програмен период 2021-2027 г.“.

## 14.2. Допустими разходи

Допустимите разходи следва да са извършени законосъобразно и не трябва да противоречат на правилата, описани в Регламент (ЕС, Евратом) 2024/2509, Регламент (ЕС) 2021/1060, Регламент (ЕС) 2021/1058, ЗУСЕФСУ и ПМС № 86 от 1 юни 2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021-2027 г.

Във т. „Бюджет“ във Формуляра за кандидатстване в ИСУН, кандидатите с одобрени концепции на ИТИ следва да посочат за всеки разход, че същият е за Измерение 3 - Териториален механизъм за изпълнение и териториална насоченост: е с код 08. Други видове целеви територии (ИТИ), останалите кандидати избират код 33 Други подходи - Без целеви територии.

В случай, че не бъде спазено посоченото изискване, оценителната комисия ще извърши служебна корекция на кода по Измерение 3 - Териториален механизъм за изпълнение и териториална насоченост

Допустимите разходи по процедурата за подбор на проектни предложения BG16RFPR002-1.003 Подкрепа за развитие на съществуващи иновационни клъстери, включително проектни предложения за реализиране на одобрени концепции на ИТИ са, както следва:

**А. Допустими разходи, съгласно чл. 27 от Регламент (ЕС) № 651/2024 г.**

При този режим на помощ са допустими следните категории разходи:

***а) Инвестиционни помощи, които могат да бъдат предоставени за изграждането или модернизирането на иновационни клъстери:***

**1. Разходи за материални активи** за разработване и насърчаване на споделена инфраструктура, като създаване на съвместно използвани лаборатории, работни пространства и обучителни центрове, които подпомагат иновациите и колаборацията между членовете на клъстера**.**

**2. Разходи за нематериални активи за** разработване и насърчаване на споделена инфраструктура, като създаване на съвместно използвани лаборатории, работни пространства и обучителни центрове, които подпомагат иновациите и колаборацията между членовете на клъстера.

По отношение на инвестиционните помощи, същите следва да бъдат предвидени за изпълнение по Дейност 1 „Развитие на иновационните клъстери“ и следва да бъдат обосновани, доколко са необходими, както и че закупените по проекта материални и нематериални активи се предвижда да се използват от отделните партньори в клъстера.

***б) Оперативни помощи за експлоатацията на иновационни клъстери, включващи разходите за:***

**3. Разходи за наети лица (персонал):**

Разходите за наети лица (персонал) се финансират под формата на единичен разход за почасово възнаграждение, съгласно чл. 53, пар. 1, буква б) от Регламент (ЕС) № 2021/1060 и чл. 55, ал. 1, т. 2 от ЗУСЕФСУ, определен съгласно „Методология за определяне на единичен разход за почасово възнаграждение на изследователски и друг квалифициран персонал по Програма „Научни изследвания, иновации и дигитализация за интелигентна трансформация“ 2021-2027 г. и Програма „Конкурентоспособност и иновации в предприятията“ 2021-2027 г.“[[18]](#footnote-19)

Единичният разход за почасово възнаграждение е в размер на 31 лв. на час, определен, съгласно посочената Методология.

Разходите за възнаграждения са допустими за квалифициран персонал, нает единствено за целите на проекта на трудов договор.

Единичният разход включва брутната заплата на всяко наето лице, както и осигурителните вноски за сметка на работодателя и отчита правото на наетите лица да ползват законоустановен годишен отпуск, както и отпуск при временна неработоспособност в съответствие с разпоредбите на приложимото национално законодателство в областта.

В бюджета, както и в останалите раздели на Формуляра за кандидатстване, **НЕ ТРЯБВА** да се посочва конкретна информация относно предвидените за наемане на изследователи, технически и друг квалифициран персонал като: брой на експертите, които ще бъдат наети, имена, длъжности/позиции, образование, квалификация, професионален опит, продължителност на заетостта по проекта в часове или в човекочасове (нито общо, нито по експерти) и др.

**В раздел „Бюджет“ от Формуляра ТРЯБВА да бъде посочена/заложена само общата стойност на възнагражденията за персонала на кандидата, като пример за определяне на размера на общите разходи за възнаграждения на персонала е представен в Примерните указания за попълване на електронния Формуляр за кандидатстване - Приложение 6 към Условията за кандидатстване.**

**ВАЖНО:** Лицата, за които са предвидени разходи за възнаграждения в бюджета на индивидуалните проекти могат да участват в екипа само на една от организациите в иновационния клъстер. Посоченото се удостоверява на етап изпълнение чрез попълване и представяне от страна на всяко лице на **Декларация за участие в изпълнението на проект (Приложение 20 към Условията за изпълнение).** При неспазване на изискването, разходите за съответното лице няма да бъдат възстановени.

**ВАЖНО**: Разходи за възнаграждения са допустими само за персонал, участващ пряко в предвидените дейности. Разходи за възнаграждения на ръководител, координатор, счетоводител на проекта и други експерти, ангажирани с оперативното и/или финансовото изпълнение, и/или управление на проекта **не са допустими по процедурата**.

**4. Административни разходи.**

Разходите по т. 3 и т. 4 са свързани със:

- Стимулиране на клъстера да подобри сътрудничеството, обмена на информация и предоставянето или канализирането на специализирани и персонализирани услуги в подкрепа на бизнеса;

- Маркетинг на клъстера с цел увеличаване на участието на нови предприятия или организации и повишаване на неговата видимост;

- Управление на съоръженията на клъстера; организиране на програми за обучение, семинари и конференции в подкрепа на обмена на знания и работата в мрежа, и транснационално сътрудничество.

**5. Непреки разходи (режийни разходи) за оперативни помощи – 7% от преките допустими разходи по т. 3 и т. 4, които се предоставят под формата на финансиране с единна ставка, в съответствие с чл. 54, буква (а) от Регламент (ЕС) 2021/1060.**

Непреките разходи са допустими само под формата на оперативна помощ и при условие, че попадат в някоя от категориите по чл. 27, пар. 8 от Регламент (ЕС) № 651/2024 г. Към категорията „непреки разходи“ пропорционално се прилага съответния интензитет за оперативните помощи. Бенефициентите осигуряват останалите средства чрез собствен ресурс.

Разходите по т. 3, т. 4 и т. 5 следва да бъдат предвидени за изпълнение на Дейност 2 „Укрепване на иновационния и научно-изследователския потенциал на клъстера и създаване на нови сътрудничества“ или за дейност 3 „Свързаност с други клъстери и регионални иновационни организации като цифрови и иновационни хъбове, мрежата за подпомагане на предприятията и др.“.

**Б. Допустимите преки разходи, съгласно Регламент (ЕС) № 2023/2831 г.**

При този режим на минимална помощ са допустими следните категории разходи:

**6. Разходи за защита на индустриална собственост** на национално и международно равнище и ползване на необходимата за това експертна помощ в размер до 10 000 лева за подадена заявка и регистрация на патент и/или полезен модел, и/или промишлен дизайн, които включват:

- разходи за такси за заявяване и регистрация на патент и/или полезен модел, и/или промишлен дизайн;

- разходи за услуги за извършване на проучвания (за „състояние на техниката“, „новост“, „изобретателска стъпка“ и „техническа приложимост“), изготвяне на заявка за патент и/или полезен модел, и/или дизайн на национално, европейско и/или международно ниво на разработена иновация;

- разходи за консултантски и юридически услуги, свързани с предоставяне на лицензии и получаване на доходи от правата върху разработената по проекта иновация.

**ВАЖНО!** Кандидатите за безвъзмездна финансова помощ могат да представят проектни предложения, включващи само разходи, представляващи държавна помощ по чл. 27 от Регламент (ЕС) 651/2014 или комбинация от държавна и минимална помощ, съгласно Регламент (ЕС) 2023/2831, като **включването на разходи по чл. 27 от Регламент (ЕС) 651/2014 е задължително**. Включването САМО на разходи, представляващи минимална помощ, съгласно Регламент (ЕС) 2023/2831 е НЕДОПУСТИМО по настоящата процедура.

**Следва да се има предвид, че към разходите за защита на индустриална собственост на международно равнище и ползване на необходимата за това експертна помощ се включват като допустими и тези на европейско равнище.**

**ВАЖНО: В случай че проектните предложения включват разходи за защита на индустриална собственост на национално, европейско и международно равнище, задължителен краен резултат от извършването им е получаването на патент** **и/или полезен модел, и/или промишлен дизайн или подадена заявка за получаването на такъв. Ако в срока на изпълнение на проекта (не повече от 18 месеца) не бъде получен приложимият документ, извършените съответни разходи, няма да бъдат признати, като бенефициентът следва да върне предоставените му по настоящата процедура средства със съответната законова лихва.**

Разходите по т. 6 следва да бъдат предвидени за изпълнение на Дейност 2 „Укрепване на иновационния и научно-изследователския потенциал на клъстера и създаване на нови сътрудничества“.

Горепосочените дейности/ разходи са допустими САМО за периода на изпълнение на проекта и САМО в случай, че са свързани със заплащане на такси за заявяване и регистрация на собствените права по индустриална собственост на иновационния клъстер или на член на клъстера. По настоящата процедура **не са допустими** дейности по поддържане действието на вече защитени пред компетентното ведомство собствени правата по индустриална собственост върху иновацията.

В случай че в резултат на извършването на даден разход по т. 1-6 ще бъдат осъществени едновременно допустима (съгласно т. 13.1 от Условията за кандидатстване) и недопустима дейност (съгласно т. 13.2 от Условията за кандидатстване) или дейност, която се осъществява в недопустими сектори съгласно т. 11.2 на Условията за кандидатстване, то този разход ще бъде изцяло премахнат от бюджета на съответното проектно предложение.

**ВАЖНО:** **В случай че резултатът от извършените в рамките на проекта дейности/разходи представлява дълготраен актив** (материален/нематериален), кандидатите имат ангажимента да го заприходят като такъв.

Кандидатите нямат право да продават, преотстъпват и/или дават под наем[[19]](#footnote-20) на трети лица тези дълготрайни активи за период от пет години[[20]](#footnote-21) от окончателното плащане. При неизпълнение на това задължение безвъзмездната финансова помощ за съответния актив се възстановява от бенефициента.

**В случай че резултатът от извършените в рамките на проекта дейности/разходи не представлява дълготраен актив** (материален/нематериален), бенефициента се задължава за посочения по-горе период да съхраняват цялата документация резултатите от отделните дейности. Посоченото е приложимо и по отношение на документацията/резултатите, които са били обект на външна услуга.

**ВАЖНО:** Бенефициентите следва да имат предвид, че е тяхна отговорност да спазят/приложат Националните и международни счетоводни стандарти във връзка със заприходяването на резултатите от извършените (в предприятието или възложени чрез външна услуга) по проекта научно-изследователски и развойни дейности.

## 14.3. Недопустими разходи

В допълнение, към общите недопустими разходи съгласно приложимото законодателство, по настоящата процедура за недопустими се считат и следните видове разходи:

* разходи за дейности, които са започнати[[21]](#footnote-22) и/или физически завършени или изцяло осъществени преди подаването на формуляра за кандидатстване от кандидата/партньора, независимо дали всички свързани плащания са извършени от него;
* разходи за строително-монтажни работи (СМР);
* разходи за банкови такси и комисионни;
* непредвидени разходи (глоби, санкции, неустойки, лихви по търговски вземания/задължения и др.);
* разходи за закупуване на земя и сгради;
* разходи за консултантски услуги за разработване на проектното предложение;
* разходи за консултантски, юридически и счетоводни услуги от общ характер, с изключение на разходите за защита на индустриална собственост на национално, европейско и международно равнище и ползване на необходимата за това експертна помощ (т. 6 от допустимите разходи);
* принос в натура;
* загуби от обмяна на валута;
* разходи за възстановим ДДС;
* разходи за суровини, материали, полуобработени компоненти, консумативи за производството, резервни части, имащи характер на стоково-материални запаси.
* разходи за поддържане действието на вече защитени пред компетентното ведомство собствени правата по индустриална собственост върху разработваната иновация;
* разходи за закупуване или наемане на транспортни средства и съоръжения съгласно дефиницията в Приложение 9;
* разходи за закриване на неконкурентоспособни въглищни мини;
* разходи за извеждането от експлоатация или изграждането на атомни електроцентрали;
* разходи за инвестиции за постигане на намаляване на емисиите на парникови газове от дейности, посочени в Приложение I към Директива 2003/87/ЕО (Приложение 11);
* разходи за производството, обработката и продажбата на тютюн и тютюневи изделия;
* разходи за инвестиции в летищна инфраструктура;
* разходи за инвестиции за обезвреждане на отпадъците в депа за отпадъци, с изключение на инвестициите за извеждане от експлоатация, преобразуване или обезопасяване на съществуващи депа, при условие че тези инвестиции не увеличават капацитета им;
* разходи за инвестиции за увеличаване на капацитета на съоръжения за третиране на остатъчни отпадъци, с изключение на инвестициите в технологии за оползотворяване на материали остатъчни отпадъци за целите на кръговата икономика;
* разходи за инвестиции, свързани с производството, преработката, транспорта, разпространението, съхранението или изгарянето на изкопаеми горива, с изключение на: (1) замяната на отоплителни системи на твърди изкопаеми горива, а именно въглища, торф, лигнитни въглища, нефтени шисти, с газови отоплителни системи[[22]](#footnote-23) или (2) инвестиции в разширяването и промяната на предназначението, преобразуването или преоборудването на газопреносни и разпределителни мрежи, при условие че тези инвестиции подготвят мрежите за добавяне в системата на възобновяеми и нисковъглеродни газове, като водород, биометан и синтетичен газ, и позволяват заместването на инсталации за твърди изкопаеми горива;
* разходи за придобиването на товарни автомобили за сухопътен транспорт;
* разходи за амортизация на активи, придобити с публични безвъзмездни средства;
* разходи за дейности, попадащи в обхвата на недопустимите сектори, посочени в т. 11.2 от Условията за кандидатстване, както и в Приложение 3.А към Декларацията за държавни/минимални помощи (Приложение 3), произтичащи от избрания режим на държавна/минимална помощ;
* всички разходи за дейности, които не са сред посочените като допустими в Условията за кандидатстване, не са пряко свързани и необходими за разработване на иновацията или попадат в забранителните режими във връзка с чл. 25 от Регламент (ЕС) № 651/2014, Регламент (ЕС) № 2023/2831 или в чл. 7 от РЕГЛАМЕНТ (ЕС) 2021/1058 НА ЕВРОПЕЙСКИЯ ПАРЛАМЕНТ И НА СЪВЕТА от 24 юни 2021 година относно Европейския фонд за регионално развитие и относно Кохезионния фонд.
* всички разходи, които не попадат в обхвата на допустимите разходи/дейности по настоящата процедура, вкл. разходи за дейности, които не са описани във Формуляра за кандидатстване или за които, от представеното описание, не може да се прецени за коя дейност се отнасят и дали тази дейност е допустима;

Управляващият орган изисква от кандидата да нанесе корекции, както във Формуляра за кандидатстване, така и в бюджета на проекта във връзка с установени в процеса на оценката недопустими дейности и разходи и/или Оценителната комисия изпраща на кандидата уведомление и се предоставят указания и срок за отстраняване на установените нередовности, непълноти и/или несъответствия.

## 15. Допустими целеви групи (ако е приложимо):

Процедурата е насочена към подпомагане развитието на жизнеспособни иновационни клъстери, които работят ефективно на регионално ниво.

## 16. Приложим режим на минимални/държавни помощи (ако е приложимо):

Приложими регламенти:

**Регламент (EС) 651/2014 на Комисията от 17 юни 2014 г.** за обявяване на някои категории помощи за съвместими с вътрешния пазар в приложение на членове 107 и 108 от Договора за функционирането на Европейския съюз (наричан “Общ регламент за групово освобождаване” или “ОРГО”), **изменен с Регламент (ЕС) № 2023/1315 на Комисията от 23 юни 2023 г.**

**Регламент (ЕС) № 2023/2831 на Комисията от 13 декември 2023 г.** относно прилагането на членове 107 и 108 от Договора за функционирането на Европейския съюз към помощта de minimis.

**А.** **Помощи за иновационни клъстери съгласно чл. 27 от Регламент (ЕС) № 651/2014**

Всеки договор за предоставяне на безвъзмездна финансова помощ при приложим режим „помощи за иновационни клъстери“ по настоящата процедура (схема за помощи за иновационни клъстери) представлява индивидуална помощ по смисъла на чл. 2, пар. 14, ii) от Регламент на Комисията (ЕС) № 651/2014. Максимално допустимия размер на помощта по чл. 4, пар. 1, буква „к“ от Регламент на Комисията (ЕС) № 651/2014 e 10 млн. евро за иновационен клъстер.

Безвъзмездната финансова помощ по процедурата може да се натрупва с всякаква друга държавна помощ, ако установимите разходи са различни съгласно чл. 8, ал. 3, б) от Регламент на Комисията (ЕС) № 651/2014. Освен това, по процедурата не е допустимо финансирането на проекти, за които е ползвана друга държавна помощ за същите допустими разходи (които се припокриват частично или напълно). Посоченият в т. 9 от настоящите условия праг не може да бъде заобикалян чрез изкуствено разделяне на проекти със сходни характеристики и бенефициенти.

**Б.** **Помощ „de minimis”** **съгласно Регламент (ЕС) № 2023/2831**

Максималният размер на помощта за едно и също предприятие, заедно с другите получени минимални помощи, не може да надхвърля левовата равностойност на 300 000 евро[[23]](#footnote-24) за период от три бюджетни години (две предходни плюс текущата година).

Предоставената помощ по процедурата може да се кумулира с помощ de minimis:

- предоставена съгласно Регламент (ЕС) № 360/2012 на Комисията до тавана, установен в посочения регламент.

- предоставена съгласно други регламенти за помощ de minimis, до съответния таван, определен в член 3, параграф 2 от Регламент (ЕС) № 2023/2831на Комисията.

**Допълнителна информация относно изискванията, свързани с горепосочените два режима на помощ е включена в Приложение 3.А към Условията за кандидатстване.**

**ВАЖНО**: В раздел „Финансова информация – кодове по измерения“ на Формуляра за кандидатстване кандидатът посочва приложимия/те режим/и на помощ.

Данните за получени държавни/минимални помощи следва да бъдат надлежно посочени от кандидатите в Декларацията за държавни/минимални помощи, попълнена по образец (**Приложение 3**). Държавната/минимална помощ се счита за получена от момента на сключване на договора за нейното предоставяне. В случай че след подаване на проектното предложение настъпи промяна по отношение на получената държавна/минимална помощ, кандидатът следва да уведоми писмено УО и да изпрати нова Декларация за държавни/минимални помощи (Приложение 3), по отношение на него и/или на партньора (ако е приложимо), с попълнени актуални данни в нея, в срок от 5 (пет) работни дни чрез модул „Комуникация с УО“ в Информационната система за управление и наблюдение на средствата от ЕФСУ, наричана по нататък ИСУН, раздел „Европейски фондове при споделено управление (2021-2027)“.

При определяне дали е спазен максимално допустимият размер и съответно интензитет на помощта съгласно т. 9 и т. 10 от настоящите Условия за кандидатстване, ще се взема предвид както размера на държавната/минималната помощ, за която се кандидатства, така и общият размер на вече получена държавна/минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници.

Допълнително, кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

Съгласно чл. 38 от Закона за държавните помощи възстановяването на неправомерна и несъвместима държавна помощ или на неправилно използвана държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо. Съгласно чл. 37 от Закона за държавните помощи неправомерно получената минимална помощ представлява публично вземане, което се установява от администратора на помощ (Управляващия орган на ПНИИДИТ) чрез издаване на акт за установяване на публичното вземане по реда на Административно-процесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.

Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане, верификация и сертификация на разходите към момента на изпълнение на административните договори за безвъзмездна финансова помощ.

## 17. Хоризонтални политики:

При изпълнение на проекта конкретният бенефициент се задължава да спазва чл. 9 от Регламент (ЕС) 2021/1060 относно следните хоризонтални принципи:

*- принципите за насърчаване на равенството между мъжете и жените, предотвратяването на дискриминация и достъпността за хората с увреждания по смисъла на чл. 9 от Регламент 1060/2021;*

*- ще се гарантира и съблюдаване на принципите, заложени в Хартата на основните права на ЕС и Конвенцията на ООН за правата на хората с увреждания (КПХУ) съгласно Насоките за прилагането им, които са изготвени за периода 2021-2027;*

*- принципите на устойчиво развитие и ненанасяне на значителни вреди по смисъла на член 9 от Регламент 1060/2021.*

За удостоверяване на съответствието на проектното предложение с хоризонталните принципи, включително с принципа за „ненанасяне на значителни вреди“, при подаване на проекта кандидатите декларират посоченото обстоятелство в Декларация, че кандидатът е запознат с Условията за кандидатстване и Условията за изпълнение (**Приложение 2**, както и задължително представят информация в т. 11 „Допълнителна информация, необходима за оценка на проектното предложение“ на Формуляра за кандидатстване за съответствие на проектното предложение с всеки от хоризонталните принципи.

Допълнително, в края на изпълнението на проекта бенефициентите подлежат на контрол, който да удостовери спазването на изискванията на европейското и национално законодателство. За удостоверяване на съответствието на проектното предложение с хоризонталните принципи от бенефициентите се изисква да бъде предоставена информация в рамките на всеки междинен и окончателния технически и финансов отчет.

**В допълнение по отношение на принципа за устойчивост и „ненанасяне на значителни вреди“ се обосновава съответствие на проектното предложение с всяка една от шестте екологични цели:**

а) смекчаване на изменението на климата;

б) адаптиране към изменението на климата;

в) устойчиво използване и опазване на водните и морските ресурси;

г) преход към кръгова икономика;

д) предотвратяване и контрол на замърсяването;

е) защита и възстановяване на биологичното разнообразие и екосистемите.

**С цел гарантиране в максимална степен на спазването на принципа за „ненанасяне на значителни вреди“, няма да се подкрепят:**

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

Подробна информация относно спазване на принципа за устойчивост и „Ненанасяне на значителни вреди“ е налична в **Приложение 10** към Условията за кандидатстване.

## 18. Минимален и максимален срок за изпълнение на проекта (ако е приложимо):

Планираната продължителност на предвидените за изпълнение проекти с безвъзмездни средства не следва да надвишава **24 (двадесет и четири) месеца**, считано от датата на влизане в сила на административния договор за предоставяне на безвъзмездна финансова помощ.

## 19. Ред за оценяване на концепциите за проектни предложения:

Неприложимо.

## 20. Критерии и методика за оценка на концепциите за проектни предложения:

Неприложимо.

## 21. Ред за оценяване на проектните предложения:

В рамките на ПНИИДИТ оценката на проектните предложения, подадени по настоящата процедурата се извършва от Оценителна комисия, определена със заповед на Ръководителя на Управляващия орган.

На оценка подлежат всички проектни предложения, получени в срок.

Проектните предложения се оценяват за съответствие съобразно Критерии и методика за оценка на проектните предложения по процедурата, посочени в т. 20 „Критерии и методика за оценка на проектните предложения“ от настоящите условия и **Приложение 5** към Условията за кандидатстване.

Не се допуска въвеждането на допълнителни критерии за оценка или изменение на критериите по време на провеждането на процедурата по оценка на проектните предложения.

Оценката на проектните предложения включва:

**Етап 1:** Оценка на административното съответствие и допустимостта;

**Етап 2:** Техническа и финансова оценка.

Подробно описание на техническия процес, свързан с електронното кандидатстване и представянето на допълнителна информация/документи, е посочено в Примерните указания за попълване на електронен Формуляр за кандидатстване (**Приложение 6** към Условията за кандидатстване *- ще бъдат разработени непосредствено преди обявяване на процедурата*).

## 20. Критерии и методика за оценка на проектните предложения:

Оценката по настоящата процедура се извършва въз основа на критерии, одобрени от Комитета за наблюдение на ПНИИДИТ 2021-2027 (КН на ПНИИДИТ), подробно описани в **Приложение 5** към Условията за кандидатстване. Методологията и критериите не подлежат на изменение по време на провеждането на оценката.

### 21.1. Оценка на административното съответствие и допустимостта

В процеса на **оценка на** административното съответствие и допустимостта на **кандидатите и проектните предложения**, ще бъде проверявано дали:

- проектното предложение се отнася за обявената процедура за подбор на проекти;

- налице са всички документи, представени и попълнени съгласно изискванията, посочени в т. 24 от настоящите Условия за кандидатстване;

- въз основа на Формуляра за кандидатстване и представените документи е налице съответствие на кандидатите и проектните дейности с критериите за допустимост, посочени в Условията за кандидатстване.

В случай че при оценка на административното съответствие и допустимостта се установи липса на документи съгласно т. 24 от Условията за кандидатстване и/или друга нередовност, Оценителната комисия изпраща до кандидата уведомление за установените нередовности, като определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

След приключване на оценката на административното съответствие и допустимостта, на интернет страницата на МИР ([https://www.mig.government.bg](https://www.mig.government.bg/)) и в ИСУН (<https://2020.eufunds.bg/bg/0/0/EvalSessionResult>) се публикува **списък на проектните предложения, които не се допускат до техническа и финансова оценка**, като се посочват и основанията за недопускане. За недопускането на всеки от кандидатите, включени в списъка, се съобщава само и единствено чрез ИСУН чрез модул „Комуникация“. Този начин на уведомяване е предвиден в чл. 27, ал. 2, изречение първо от Наредбата за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН (приета с ПМС № 243 от 20.09.2016 г., обн., ДВ, бр. 76 от 30.09.2016 г, посл. изм. ДВ. бр. 63 от 25.07.2023 г.).

За дата на получаване на съобщението от кандидата се счита датата на изпращането му чрез ИСУН, независимо дали е получено уведомление на електронния адрес, асоцииран към профила на кандидата. УО не носи отговорност, ако кандидатите не получават уведомления за кореспонденцията с УО. Кандидатите, чиито проектни предложения са включени в списъка, могат да подадат писмени възражения пред Ръководителя на УО в едноседмичен срок от съобщаването посредством ИСУН. Към възражението не могат да се представят нови документи, които не са били част от първоначално представеното проектно предложение и/или не са допълнени по реда на т. 24 от настоящите Условия за кандидатстване. Ръководителят на УО се произнася по основателността на възражението в едноседмичен срок от неговото получаване като може да върне проектното предложение за техническа и финансова оценка или да прекрати производството по отношение на съответния кандидат.

**ВАЖНО:** УО няма да разглежда повторни и/или допълнителни възражения от кандидатите, включени в списъка на проектните предложения, които не се допускат до техническа и финансова оценка, както и изпратени след срока по чл. 34, ал. 3 от ЗУСЕФСУ и чл. 19, ал. 4 от ПМС № 23/2023 г.

### 21.2. Техническа и финансова оценка:

Техническата и финансова оценка се извършва само за проектните предложения, които са преминали успешно оценка на административното съответствие и допустимостта.

Критериите за **техническа и финансова оценка на проектните предложения** са обособени в раздели и подраздели, както е указано в **Приложение 5** към Условията за кандидатстване.

Оценката на този етап включва и проверка и оценка на реалистичността, ефективността и допустимостта на всички предвидени дейности и разходи. В процеса на техническа и финансова оценка Оценителната комисия може да извърши **корекции в бюджета** на проектното предложение, в случай че установи:

- наличие на недопустими дейности и/или разходи;

- несъответствие между предвидените дейности и видовете заложени разходи;

- дублиране на разходи;

- неспазване на заложените в Условията за кандидатстване правила или ограничения по отношение на процентни съотношения/прагове на разходи;

- несъответствие с правилата за минимална помощ или друг вид несъответствие.

Промените в бюджета **не могат** да доведат до:

- увеличаване на размера или на интензитета на безвъзмездната финансова помощ, заявени в подаденото проектно предложение;

- невъзможност за изпълнение на целите на проекта или на проектните дейности;

- подобряване на качеството на проектното предложение и нарушаване на принципите по чл. 29, ал. 1, т. 1 и т. 2 от ЗУСЕФСУ.

В случай че по време на техническата и финансова оценка се установи надвишаване на интензитета и/или на максималния размер на безвъзмездната финансова помощ и/или на друг вид ограничение, определено в Условията за кандидатстване, Оценителната комисия извършва служебна корекция до максимално допустимия интензитет и/или размер.

В случаите, когато и след допълнително изискване в Техническата спецификация (Приложение 4) не е посочен ДМА/ДНА, заложен в бюджета на проекта, или не са посочени минимални технически и/или функционални характеристики на даден ДМА/ДНА, заложен в бюджета, Оценителната комисия служебно премахва разходите за съответния/те дълготраен материален и/или нематериален актив/и от бюджета на проектното предложение.

По време на техническата и финансова оценка предложените в бюджета на проекта индикативни цени за инвестиции в ДМА и/или ДНА ще подлежат на проверка от страна на Оценителната комисия по отношение на тяхната реалистичност спрямо посочените цени в приложените оферти. В случаите, когато и след допълнително изискване кандидатът не представи оферта или представената оферта не съдържа всички изискуеми реквизити, или техническите/функционални параметри в офертата не съответстват на минималните технически и/или функционални характеристики, посочени в Техническата спецификация (Приложение 4), Оценителната комисия служебно премахва от бюджета на проекта разходите за съответния/те ДМА и/или ДНА, за който/които се отнася офертата.

В случай че по време на техническата и финансова оценка се установи наличие на недопустими разходи или разход, който не е обоснован във Формуляра за кандидатстване, или разход, който не е съпоставим с пазарните цени за аналогични ДМА и/или ДНА (съгласно представената оферта), Оценителната комисия служебно премахва/коригира съответния разход от бюджета на проекта.

Ако служебно бъдат премахнати всички заявени разходи от бюджета на проекта **или** вследствие на корекциите, от бюджета бъдат премахнати всички разходи за изпълнението на задължителната Дейност 1, проектното предложение ще получи „0” точки по критерий „Бюджет на проекта” от критериите за техническа и финансова оценка и **ще бъде отхвърлено**.

Корекциите в бюджета са финалният етап от техническата и финансова оценка на проектите. Корекции в бюджета при несъответствие между предвидените дейности и видовете заложени разходи, както и в случай на дублиране на разходи, ще се извършват след изискване на допълнителна пояснителна информация от кандидата, като срокът за представянето ѝ е не по-кратък от 3 (три) работни дни.

Извън тази проверка е възможно да бъдат установени и други обстоятелства, които да изискват **допълнителна пояснителна информация или документ** от кандидатите относно декларираните обстоятелства и/или представените документи. Тази възможност не може да води до подобряване на качеството на проектното предложение и до нарушаване на принципите по чл. 29, ал. 1 от ЗУСЕФСУ. Допълнителни разяснения и документи от кандидатите могат да бъдат изискани, като за целта ще бъде предоставян срок не по-кратък от една седмица от датата на получаване на искането за предоставяне на допълнителни разяснения/документи. Исканията за представяне на допълнителни документи и разяснения ще се изпращат през ИСУН чрез електронния профил на кандидата, като кандидатът ще бъде известяван за посоченото електронно - чрез електронния адрес, асоцииран към неговия профил. Независимо от посочената функционалност, с която разполага системата ИСУН, кандидатът следва да има ангажимент да проверява профила си в ИСУН ежедневно.

Необходимо е кандидатите да разполагат винаги с достъп до електронния адрес, към който е асоцииран профила в ИСУН. За дата на получаване на искането за документи/разяснения се счита датата на изпращането му чрез ИСУН, независимо дали е получено уведомление на електронния адрес, асоцииран към профила на кандидата. Подавайки проектното предложение електронно, кандидатът се съгласява комуникацията по време на оценката да се провежда единствено чрез ИСУН, в профила, от който е подадено предложението. Съобщенията, получени на електронната поща, посочена от кандидата, не са част от кореспонденцията по повод на и във връзка с процеса по оценка. Отговорност на кандидата е да проверява регулярно по своя инициатива профила си в ИСУН за наличието на съобщения, отправени към него по повод на и във връзка с производството по предоставяне на безвъзмездна финансова помощ. Кандидатът представя изисканите допълнителни разяснения и/или документи по електронен път чрез ИСУН.

Допълнителна информация може да бъде предоставена само по искане на Оценителната комисия, като същата не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки по критериите за техническа и финансова оценка. Всяка информация, предоставена извън официално изисканата от Оценителната комисия, няма да бъде вземана под внимание.

Техническият процес, свързан с представянето на допълнителна информация/документи е описан в Ръководството за потребителя за модул „Е-кандидатстване” в раздел „Ръководство за работа със системата” в публичния модул на ИСУН.

## 22. Критерии и методика за оценка на проектните предложения[[24]](#footnote-25):

Съгласно Критерии и методология за оценка на проектните предложения – Приложение 5.

**ВАЖНО!** Проектните предложения, получили **минимум 60 точки** на етап „Техническа и финансова оценка”, се класират в низходящ ред съобразно получената оценка, като се изготвят отделни списъци за класиране по категории региони (съгласно разпределението на бюджета на процедурата, представено в т. 8 от Условията за кандидатстване). За финансиране се предлагат всички или част от проектите по реда на класирането им до изчерпване на бюджета на процедурата съгласно разпределението на общия финансов ресурс по категории региони и групи предприятия, както е посочено в т. 8 от Условията за кандидатстване.

Проектни предложения, които са получили **по-малко от 60 точки** по критериите за техническа и финансова оценка, **се отхвърлят**. В случай че проектно предложение получи **„0” точки** по критерий „Бюджет на проекта”, то също **се отхвърля.**

**Решение за отхвърляне на дадено проектно предложение ще бъде вземано на следните основания:**

**-** Предложението е непълно или не отговаря в други отношения на поставените условия за административно съответствие;

- Кандидатът не отговаря на условията за допустимост;

- Проектът не отговаря на условията за допустимост;

- Проектът не покрива критериите за качество (не получава минималния брой точки по критериите за техническа и финансова оценка).

- Не са спазени други критерии, посочени в Условията за кандидатстване.

- Кандидатите са представили невярна информация с цел получаване на безвъзмездна помощ по настоящата процедура или не са представили изискваната задължителна информация съгласно Условията за кандидатстване.

## 23. Начин на подаване на проектните предложения/концепциите за проектни предложения:

Подаването на проектно предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на средствата от ЕФСУ **(ИСУН 2020),** **раздел „Европейски фондове при споделено управление (2021-2027)“**, единствено с използването на валиден **Квалифициран електронен подпис (КЕП)**, издаден от доставчик на квалифицирани електронни удостоверителни услуги по смисъла на чл. 3, параграф 20) от Регламент (ЕС) № 910/2014, чрез модула „Е-кандидатстване“ на следния интернет адрес: <https://eumis2020.government.bg/bg/s/8d3ebf57-ff75-4ad5-afa1-5747f558ee98/Procedure/Active>.

Подготовката и подаването на проектното предложение в ИСУН 2020 се извършва по следния начин: кандидатът влиза в ИСУН 2020 след регистрация чрез имейл и парола, избира настоящата процедура от „Отворени процедури“ и създава ново проектно предложение.

Проектното предложение по настоящата процедура се изготвя от кандидата съгласно инструкциите, дадени в примерните указания за електронно кандидатстване (**Приложение 6**). Изискващите се съгласно т. 22 от Условията за кандидатстване придружителни документи към Формуляра за кандидатстване също се подават изцяло електронно. Посочените документи се описват в т. „Прикачени документи“ от Формуляра преди подаването му. Изискуемите документи се представят на български език без корекции. Документ, чийто оригинал е на чужд език, се представя и в превод на български език.

**ВАЖНО:** Проектното предложение се подава електронно чрез ИСУН, като се подписва с валиден КЕП към датата на кандидатстване от лице, което е официален представляващ на кандидата и е вписан като такъв в ТР и регистъра на ЮЛНЦ , или от упълномощено от него лице. В случаите, когато кандидатът се представлява само заедно от няколко физически лица, проектното предложение се подписва с валиден КЕП от всяко от тях при подаването.

За целите на настоящите Условия под „лице, което е официален представляващ на кандидата и е вписан като такъв в ТР и регистъра на ЮЛНЦ” следва да се разбира официален представител на предприятието, който е вписан като такъв в ТР и регистъра на ЮЛНЦ

При упълномощаване към Формуляра за кандидатстване в ИСУН следва да се прикачи изрично пълномощно – попълнено по образец (Приложение 1), подписано на хартиен носител или с КЕП от официалния представител на кандидата, а в случай че кандидатът се представлява само заедно от няколко физически лица, пълномощното се попълва и подписва на хартиен носител или с КЕП от всяко от тях и се прикачва в ИСУН.

В случай на подаване на проектното предложение от пълномощник, КЕП-ът, с който се подписва Формуляра за кандидатстване, следва да бъде с титуляр и автор упълномощеното физическо лице, а в случай на упълномощаване на юридическо лице – КЕП-ът следва да бъде с титуляр упълномощеното юридическо лице и автор – официалният представляващ на упълномощеното юридическо лице.

Проектното предложение е препоръчително да се подава винаги от профила на кандидата, не от друг профил, тъй като впоследствие именно този профил ще бъде използван за комуникация с УО и за отстраняване на нередовности във връзка с подаденото проектно предложение, установени по време на оценителния процес, както и при сключването на договор в случай на одобрение на проекта. По тази причина промени на посочения профил (вкл. промяна на имейл адреса, асоцииран към съответния профил) са недопустими.

До приключване на работата на Оценителната комисия кандидатът има възможност да оттегли своето проектно предложение, като подаде писмено искане пред УО, подписано от официалния представляващ кандидата съгласно Търговския регистър и регистъра на ЮЛНЦ, като в този случай Оценителната комисия не разглежда оттегленото предложение.

Моля, обърнете внимание, че само Формулярът за кандидатстване и изискуемите на етап кандидатстване документи ще бъдат оценявани. Затова изключително важно е те да съдържат цялата необходима информация в пълнота.

Кандидатът носи цялата отговорност за пълнотата и верността на представената в проектното предложението информация, вкл. финансова.

## 24. Списък на документите, които се подават на етап кандидатстване:

Кандидатът и партньорите по настоящата процедура за подбор на проекти следва да представят следните документи, по изцяло електронен път чрез ИСУН 2020:

**а/ Пълномощно за подаване на проектното предложения (ако е приложимо)** - **Приложение 1**, с което се упълномощава титулярът на валиден КЕП, с който ще се подаде предложението.Документът не е задължителен, а се изисква само в случай, че кандидатите желаят да упълномощят лице, което не е официален представител на предприятието-кандидат, да подаде проектното предложение с валиден КЕП.

Пълномощното се попълва съгласно образеца (Приложение 1) и се подписва (на хартиен носител или с валиден КЕП) от официалния представител на кандидата, а в случай че кандидатът се представлява САМО ЗАЕДНО от няколко физически лица, в пълномощното се попълват данните, същото се подписва от ВСИЧКИ представляващи и се прикачва в раздел „Прикачени документи” от Формуляра за кандидатстване.

**б/** Декларация **при кандидатстване - Приложение 2.**

Декларацията по буква б/ се попълва и подписва (на хартиен носител или с валиден КЕП)

от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват предприятието заедно и/или поотделно, и/или по друг начин.

**в/ Декларация за държавни/ минимални помощи,** попълнена по образец **(Приложение 3)**

Декларацията по буква в/ се попълва и подписва (на хартиен носител или с валиден КЕП) от лице, което е официален представляващ на кандидата и е вписано като такова в ТР и регистъра на ЮЛНЦ. В случаите, когато кандидатът се представлява само заедно от няколко физически лица, декларацията по буква в/ се попълва и подписва от всяко от тях.

**ВАЖНО:** В случай че след подаване на проектното предложение настъпи промяна по отношение на получената минимална помощ от кандидата, същият следва да уведоми писмено УО и да изпрати нова Декларация за държавни/ минимални помощи (Приложение 3), с попълнени актуални данни в Приложение 3.1 и/или Приложение 3.2 декларацията, в срок от 5 (пет) работни дни посредством модул „Комуникация с УО” в ИСУН.

Ако кандидатът има САМО един официален представляващ и проектът се подава с негов валиден КЕП, то декларациите по букви б/ и в/ НЕ е необходимо да се прилагат в раздел „Прикачени документи” от Формуляра за кандидатстване, в случай че релевантната информация е попълнена и декларирана от кандидата в раздел „E-ДЕКЛАРАЦИИ” от Формуляра за кандидатстване.

Декларациите по букви б/ и в/ трябва да бъдат приложени в раздел „Прикачени документи” от Формуляра, в случаите когато:

- кандидатът има двама или повече официални представляващи, вписани в ТР и регистъра на ЮЛНЦ (вкл. прокурист/и, ако е приложимо), независимо дали представляват предприятието заедно и/или поотделно, и/или по друг начин, а Формулярът за кандидатстване се подава с КЕП само от единия от тях: в този случай декларацията по буква б/ се попълва, датира и подписва от ВСИЧКИ останали представляващи (независимо дали представляват кандидата заедно и/или поотделно), които не са подписали с КЕП Формуляра за кандидатстване и се прилага в раздел „Прикачени документи” от Формуляра.

- кандидатът се представлява САМО ЗАЕДНО от няколко физически лица, вписани в ТР и регистъра на ЮЛНЦ (вкл. прокурист/и, ако е приложимо), а Формулярът за кандидатстване се подава с КЕП само от единия от тях: в този случай декларациите по букви б/ и в/ се попълват, датират и подписват от ВСИЧКИ останали представляващи, които не са подписали с КЕП Формуляра за кандидатстване, след което се прилагат в раздел „Прикачени документи” от Формуляра.

- Формулярът за кандидатстване се подава с КЕП от упълномощено лице: в този случай декларацията по буква б/ се попълва, датира и подписва от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо) и се прилага в раздел „Прикачени документи” от Формуляра. Съответно декларацията по буква в/ се попълва, датира и подписва от официалния представляващ на кандидата, а ако предприятието се представлява САМО заедно от няколко физически лица - декларацията по буква в/ се попълва, датира и подписва от всички тях и се прилага в раздел „Прикачени документи” от Формуляра.

**ВАЖНО:** Информацията, декларирана в раздел „Е-декларации” от Формуляра за кандидатстване трябва да бъде идентична с тази в декларациите по букви б/ и в/, прикачени в раздел „Прикачени документи” от Формуляра.

**ВАЖНО:** Моля, запознайте се с Указанията за подписване на Формуляра за кандидатстване и приложимите документи, представени в Приложение 6.

Допустими са следните два варианта на подписване на пълномощното по буква а/ (ако е приложимо) и декларациите по букви б/ и в/ при прилагането им в раздел „Прикачени документи” от Формуляра за кандидатстване:

Вариант 1: Документите се попълват по образец, датират се и се подписват на хартиен носител от съответните лица, официално представляващи кандидата (вкл. прокурист/и, ако е приложимо), сканират се и се прикачват в раздел „Прикачени документи” от Формуляра.

Вариант 2: Документите се попълват по образец и се подписват с валиден КЕП от съответните лица, официално представляващи кандидата (вкл. прокурист/и, ако е приложимо) и се прикачват в раздел „Прикачени документи” от Формуляра. В случай че е възприет подход на подписване на документите с КЕП, то е препоръчително подписването да е чрез attached signature – файл и подпис в един документ (подписът да се съдържа в документа).

**г/** Техническа спецификация на предвидените за закупуване активи (ДМА и/или ДНА) – попълнена по образец (Приложение 4) .

В Техническата спецификация кандидатите следва да посочат минимални технически и/или функционални характеристики на предвидените за придобиване активи (ДМА и/или ДНА), като не е препоръчително да се указват марки, модели и други конкретни технически спецификации, които насочват към определени производители/доставчици.

В случаите на придобиване на автоматизирани, поточни или друг вид производствени линии, в Техническата спецификация, в колона „Минимални технически и/или функционални характеристики”, трябва задължително да бъдат посочени (изброени) всички отделни активи (съставни модули/компоненти), формиращи (включени в) линията със съответните им технически и/или функционални параметри.

В случай че общата стойност (цена) на съответен актив (ДМА и/или ДНА), заложена в бюджета на проекта, включва и разходи за допълнителна окомплектовка (допълнителни компоненти, елементи и др. към основния актив, калкулирани от производителя/доставчика с отделна цена в офертата), информация за окомплектовката следва да се съдържа в Техническата спецификация (Приложение 4), колона „Минимални технически и/или функционални характеристики”.

В случаите на придобиване на софтуер, минималните технически и/или функционални характеристики, посочени в Техническата спецификация, следва задължително да включват както описание на основните модули на актива, така и негови конкретни технически спецификации/параметри.

В случаите, когато и след допълнително изискване в Техническата спецификация не е посочен ДМА и/или ДНА, заложен в бюджета на проекта, или не са посочени минимални технически и/или функционални характеристики на даден ДМА и/или ДНА, Оценителната комисия ще премахне разходите за съответния/те актив/и от бюджета на проектното предложение.

д/ Оферта за всеки от предвидените за закупуване активи (ДМА и/или ДНА), с предложена цена.

Офертите са необходими за определяне на реалистичността на разходите за придобиване на ДМА и/или ДНА, заложени в бюджета на проекта. Към Формуляра за кандидатстване следва да се представи по една оферта за всяка отделна инвестиция в ДМА и/или ДНА с предложена цена. В случаите на придобиване на софтуер се представя една оферта, която следва задължително да включва както описание на основните модули на актива, така и негови конкретни технически спецификации/параметри.

**ВАЖНО:** Офертите по буква д/ трябва задължително да съдържат информация за: наименование на оферента, технически и/или функционални характеристики на ДМА/ДНА, съответстващи на минималните технически и/или функционални характеристики, посочени за съответния актив в Техническата спецификация (Приложение 4), цена на актива и вид на валутата. Допълнително, от представената оферта следва да е видно лицето, което я е издало от името на оферента, като напр. име, подпис, електронен подпис или разпечатка на електронно съобщение, с което офертата е получена, която също следва да е прикачена в ИСУН.

Не следва да бъдат представяни оферти от лица и/или предприятия, които са пряко или косвено свързани както помежду си, така и с кандидата по смисъла на § 1 от Допълнителните разпоредби на Търговския закон, и/или които са в конфликт на интереси с него по смисъла на чл. 61 от Регламент (ЕС, ЕВРАТОМ) № 2024/2509. Това обстоятелство се декларира от кандидатите в Декларацията при кандидатстване (Приложение 2).

В случаите, когато и след допълнително изискване кандидатът не представи оферта или представената оферта не съдържа всички изискуеми реквизити, или техническите/функционални параметри в офертата не съответстват на минималните технически и/или функционални характеристики за съответен ДМА и/или ДНА, посочени в Техническата спецификация (Приложение 4), Оценителната комисия ще премахне от бюджета на проекта разходите за съответния/те актив/и, за които се отнася офертата.

е/ Счетоводна политика на кандидата, изготвена съгласно приложимите счетоводни стандарти, от която е виден определения стойностен праг на същественост на ДМА и ДНА (незадължителен документ).

В случай че Счетоводната политика не е представена към Формуляра за кандидатстване, същата няма да бъде допълнително изисквана от кандидатите. Непредставянето на Счетоводна политика няма да доведе до отхвърляне на проектното предложение, като в този случай оценката на допустимостта на разходите за ДМА и ДНА ще бъде извършвана съгласно стойностния праг на същественост, определен в чл. 50 и чл. 51 от ЗКПО (700 лева).

ж/ Договор, споразумение, меморандум или друг документ, с който се удостоверява създаването на иновационния клъстер, сключен **най-малко 3 години** от датата на кандидатстване по настоящата процедура, прикачен в т. „Прикачени документи“ от Формуляра за кандидатстване **в ИСУН 2020 .**

**з/** Договор, удостоверяващ участие на иновационния клъстер в проекти, финансирани от други донорски програми[[25]](#footnote-26) и в транснационални, междурегионални и трансгранични инициативи на съществуващи клъстери и с партньори от други държави-членки на ЕС (от който е видно че е директен изпълнител, а не подизпълнител) - ако е приложимо –прикачен в т. „Прикачени документи“ от Формуляра за кандидатстване в ИСУН 2020.

**и/** Стратегически документ на иновационния клъстер при неговото създаване, в т.ч. и актуализирани версии в отговор на нововъзникващи потребности )– прикачени в т. „Прикачени документи“ от Формуляра за кандидатстване(ако е приложимо)**в ИСУН 2020.**

**й/** Документи, доказващи наличие на бранд на клъстера (фактури, снимков материал, декларация за износ, производствени каталози и др.) и свидетелство за регистрация на търговска марка (ако е приложимо)– прикачени в т. „Прикачени документи“ от Формуляра за кандидатстване)в ИСУН 2020.

**ВАЖНО!** Кандидатът следва да попълни Формуляр за кандидатстване и да приложи горепосочените документи, както и да се увери, че всички документи са представени в изискуемата форма (всички декларации са попълнени по образец и съгласно изискванията на настоящите Условия за кандидатстване).

## 25. Краен срок за подаване на проектните предложения:

Ще се прилага процедура на подбор на проектни предложения с **един краен срок за кандидатстване.**

**Крайният срок за подаване на проектни предложения не може да бъде по-кратък от 60 дни от датата на обявяване на процедурата, съгласно чл. 12, ал. 2 от ПМС № 23/2023 г. и е ….. часа на ….. 2025 г.**

**ВАЖНО:** В рамките на настоящата процедура кандидатите могат да подадат **само едно проектно предложение[[26]](#footnote-27)**

Кандидатите могат **да задават допълнителни въпроси и да искат разяснения** във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само в ИСУН, раздел „Европейски фондове при споделено управление (2021-2027)“, процедура BG16RFPR002-1.003 „Подкрепа за развитието на съществуващи иновационни клъстери“ (на адрес - <https://eumis2020.government.bg/bg/s/8d3ebf57-ff75-4ad5-afa1-5747f558ee98/Procedure/Active>

Отговорите на въпросите на кандидатите се публикуват на интернет страницата на МИР в раздела на процедурата (на адрес - <https://www.mig.government.bg/programa-nauchni-izsledvaniya-inovaczii-i-digitalizacziya-za-inteligentna-transformacziya/proczeduri-po-pniidit/>), както и в ИСУН, в раздела на процедурата, в 10-дневен срок от получаването им, но не по-късно от две седмици преди изтичането на срока за кандидатстване.

Разясненията се дават по отношение на Условията за кандидатстване, не могат да съдържат становище относно качеството на проектното предложение и са **задължителни** за всички кандидати. Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

## 26. Допълнителна информация

## 26.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ:

При одобрен оценителен доклад, на кандидатите, чиито проектни предложения са предложени за отхвърляне ще бъде издадено мотивирано решение, с което се отказва предоставянето на безвъзмездна финансова помощ. Решенията за отхвърляне на всяко от проектните предложения се изпраща до неуспелите кандидати, чрез ИСУН.

Кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи за сключване на административен договор. Когато за удостоверяване на обстоятелствата е необходимо издаването на документи от органи или институции извън страната, срокът може да бъде удължен с 30 дни.

Процедурата по проверка на съответствието на кандидатите с изискванията за бенефициент ще се извършва изцяло в електронната среда на ИСУН, поради което комуникацията между УО и кандидатите ще се провежда единствено чрез ИСУН. До всеки одобрен за финансиране кандидат се изпраща електронно уведомление (покана по чл. 36, ал. 2 от ЗУСЕФСУ) за представяне на конкретни изброени доказателства (документи) за доказване на съответствието му с изискванията за бенефициент. Поканите са електронни документи с електронен подпис на Ръководителя на УО/оправомощено от него лице, които се изпращат чрез ИСУН.

Уведомлението съдържа указания за вида и формата за действителност на изисканите доказателства, както и срока, в който същите следва да бъдат представени. Поканите се считат за получени от съответния кандидат с изпращането им в ИСУН.

**ВАЖНО:** Следва да се има предвид, че изискуемите при извършваната проверка **декларации** са частни документи, които следва да са издадени като електронни такива. В този смисъл, те следва да са подписани с валиден КЕП на задълженото лице - официалния представляващ на кандидата или официалните представляващи го (в случаите, когато предприятието се представлява само заедно) и за представянето им **институтът на упълномощаването е неприложим**.

**I. Списък на документите, които се подават на етап сключване на административни договори:**

**1. НОВА[[27]](#footnote-28) Декларация при кандидатстване (Приложение 2)**.

Нова Декларация при кандидатстване (Приложение 2) е изискуема в случаите, когато:

- налице е промяна в представляващото лице/представляващите лица или друга промяна, настъпила след датата на кандидатстване или ако декларацията е била подадена и подписана от задълженото лице/задължените лица единствено на хартиен носител.

В тези случаи Декларацията се попълва и подписва с валиден КЕП от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо).

**2. НОВА Декларация за държавни/минимални помощи (Приложение 3)[[28]](#footnote-29)** и свързаните с нея приложения.

Нова Декларация за държавни помощи (Приложение 3) е изискуема в случаите, когато:

- налице е промяна на представляващото лице/представляващите лица, получената държавна помощ или друга промяна, настъпила след датата на кандидатстване;

- декларацията е била подписана от задълженото лице/задължените лица единствено на хартиен носител, като в случай че предприятието се представлява САМО ЗАЕДНО от двама или повече официални представляващи, вписани в ТР и Регистъра на ЮЛНЦ, декларацията не е била подписана от всички задължени лица с КЕП.

Декларацията се попълва и подписва с валиден КЕП от лице, което е официален представляващ на кандидата и е вписано като такъв в ТР и регистър на ЮЛНЦ. В случаите, когато кандидатът се представлява САМО ЗАЕДНО от няколко физически лица, се попълват данните и декларацията се подписва с валиден КЕП от всяко от тях.

**3. Нотариално заверено пълномощно за подписване на административния договор за предоставяне на безвъзмездна финансова помощ** - подписано от лице, което е официален представляващ на кандидата и е вписано като такъв в ТР и регистъра на ЮЛНЦ. В случаите, когато кандидатът се представлява САМО ЗАЕДНО от няколко физически лица, се попълват данните и пълномощното се подписва с валиден КЕП от всяко от тях.

Документът не е задължителен, а се представя само в случай че кандидатите желаят да упълномощят лице, различно от официалния/те представляващ/и на предприятието, да сключи административния договор по процедурата.

**4. Документи, удостоверяващи актуалното състояние и реалните собственици** на съответното предприятие (ако е приложимо), в случай че някое от свързаните предприятия или предприятията-партньори на предприятието-кандидат е чуждестранно лице. Документ, чийто оригинал е на чужд език, се представя и в превод на български език.

***Документите по точки от 1 до 4 трябва да бъдат подписвани с валиден КЕП от лицето, представляващо кандидата, вписано като такова в ТР и регистъра на ЮЛНЦ, и се прикачат в ИСУН. Упълномощеното лице НЕ е допустимо да подписва (вкл. собственоръчно или чрез КЕП) документите от т. 1 до т. 4.***

**II. С цел проверка и удостоверяване на съответствието на кандидатите с изискванията на чл. 7 от ПМС № 23/2023 г., УО ще извършва служебни проверки, включително и чрез Информационната система за мониторинг на европейски и национални стратегии и регионална политика – МОНИТОРСТАТ (поддържана от НСИ) по отношение на следните документи:**

**1. Счетоводен баланс и Отчет за приходите и разходите на кандидата за 2021 г., 2022 г., 2023 г. и ако е приложимо – за 2024 г.;**

**2. Удостоверение от Националната агенция за приходите за липса на задължения на кандидата;**

**3. Удостоверение за липса на задължения към общината по седалището на УО (Столична община) и по седалище на кандидата.**

**ВАЖНО:** Кандидат, чиито задължения (общо от Удостоверенията по т. 3 и т. 4) са повече от 1 на сто от сумата на годишния общ оборот за последната приключена финансова година, или са повече от 50 000 лева, имат право да представят доказателства, че са предприели мерки, които гарантират тяхната надеждност. За тази цел кандидатът може да представи:

- Документ за извършено плащане (включително и ново Удостоверение) в посочения размер или споразумение, или друг документ, от който да е видно, че задълженията са обезпечени или че е било допуснато тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения.

**5. Свидетелство за съдимост на всички лица, които са официални представляващи на кандидата** и са вписани като такива в ТР и регистъра на ЮЛНЦ, независимо от това дали представляват предприятието заедно и/или поотделно, и/или по друг начин.

**ВАЖНО:** Служебна проверка не е възможно да бъде извършена по отношение на лица, които са чуждестранни граждани. Когато за някое от горепосочените лица Свидетелството за съдимост подлежи на издаване от чуждестранен орган, същото се представя и в официален превод, и след легализиция/заверка с апостил/друг приложим режим. Когато в съответната чужда държава Свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

**6. Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал. 1, т. 6 от Закона за обществените поръчки (ЗОП).**

**ВАЖНО:** Кандидат, който има влязло в сила наказателно постановление или съдебно решение за нарушение на обстоятелства по чл. 54, ал. 1, т. 6 от ЗОП има право да докаже, че е предприел съответни мерки за надеждност, като:

- е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

- е платил изцяло дължимото вземане по чл. 128, чл. 228, ал. 3 или чл. 245 от Кодекса на труда (ако е приложимо), включително заверено копие на наказателно постановление или съдебно решение за нарушение на обстоятелства по чл. 54, ал. 1, т. 6 от ЗОП.

Представените доказателства ще бъдат разглеждани и преценявани от УО като се отчита приложимостта на мерките при спазване на чл. 57, ал. 3, буква б) от ЗОП, тежестта и конкретните обстоятелства, свързани с нарушението.

**III. Преди сключване на административен договор, УО ще извършва и следните проверки по отношение на всички кандидати, до които са изпратени покани по чл. 36, ал. 2 от ЗУСЕФСУ:**

**1. Кандидатът е регистриран като иновационен клъстер в ТР и регистъра на ЮЛНЦ, неприложимо за кандидати с одобрена концепция за ИТИ.**

**2. Член на управителен или контролен орган, както и временно изпълняващ такава длъжност, включително прокурист или търговски пълномощник на кандидата, не е свързано лице** по смисъла на § 1, т. 9 от Допълнителните разпоредби на Закона за противодействие на корупцията с Ръководителя на УО.

**3.** Кандидатът не попада в ограниченията, посочени в т. 11.2 „Критерии за недопустимост на кандидатите” от Условията за кандидатстване.

**ВАЖНО:** Преди сключване на АДПБФП ще се извършва документална **проверка на посочените обстоятелства**, **към датата на кандидатстване и към датата на сключване на административния договор**. В случай че бъде установено обстоятелство, довело до неспазване на заложени в Условията за кандидатстване правила или ограничения, които водят до заключение, че кандидатът не отговаря на изискванията за бенефициент, ще бъде издадено Решение за отказ за предоставяне на безвъзмездна финансова помощ за съответния кандидат.

**IV. Преди сключване на административен договор ще се извършват и следните проверки за удостоверяване на съответствието с изискванията, произтичащи от Регламент (ЕС) № 651/2014 на Комисията:**

**1.** Кандидатът (и на ниво група) **няма неизпълнено разпореждане за възстановяване** вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар.

Съгласно Регламент (ЕС) № 651/2014 на Комисията недопустими са кандидати (и на ниво група), които са обект на неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар.

Проверката се извършва на база информацията в Публичния регистър на ЕК - <http://ec.europa.eu/competition/elojade/isef/index.cfm?clear=1&policy_area_id=3>):, проверка по вид решение – отрицателно решение с възстановяване, а също и в Информационната система „Регистър на минималните помощи”, поддържан от Министерство на финансите, относно обстоятелството дали кандидатът е получавал помощ за оздравяване или съответно помощ за преструктуриране.

**2.** Кандидатът (и на ниво група) **не е в затруднено положение** съгласно чл. 2, пар. 18 от Регламент (ЕС) № 651/2014 на Комисията.

Съгласно чл. 1, пар. 4, буква в) от Регламент (ЕС) № 651/2014, недопустими са кандидати (и на ниво група), които са в затруднено положение съгласно чл. 2, пар. 18 от същия Регламент.

**ВАЖНО:** Проверката и определянето на „група” от предприятия по настоящата точка 2. ще се извършва по отношение на предприятие майка и всички негови дъщерни предприятия, като: „предприятие майка” означава предприятие, което контролира едно или повече дъщерни предприятия и съответно „дъщерно предприятие” означава предприятие, което се контролира от предприятие майка, включително дъщерно предприятие на крайно предприятие майка. Проверката включва преценка във връзка с наличието на икономически субект (кандидат), имащ общ източник на контрол на основание не само представения консолидиран финансов отчет (за група предприятия), но и наличната информация в публичните регистри (вкл. ТР и регистъра на ЮЛНЦ), отчитайки възможността общият източник на контрол да се осъществява, както от предприятия, така и от физически лица, участващи в управлението им.

**2.1.** В случай на **акционерно дружество, дружество с ограничена отговорност, командитно дружество с акции или кооперация или други дружества по Приложение I към Директива 2013/34/ЕС** (различно от МСП, което съществува по-малко от три години или, за целите на допустимостта за помощите за рисково финансиране, МСП, което изпълнява условието в член 21, параграф 3, буква б) и отговаря на условията за инвестиции за рисково финансиране въз основа на извършен от избрания финансов посредник финансов и правен анализ) проверката се извършва въз основа на данните за последната приключена финансова година, както следва:

Едно предприятие ще бъде считано за „предприятие в затруднено положение“, когато сумата на т. III „Резерв от последващи оценки“, т. IV „Резерви“, т. V „Натрупана печалба (загуба) от минали години“ и т. VI „Текуща печалба (загуба)“ от раздел А „Собствен капитал“ на пасивите, описани в Счетоводния баланс на съответното предприятие **е отрицателна стойност**, която надвишава 50% от сумата на т. I „Записан капитал“ и т. II „Премии от емисии“ от раздел А „Собствен капитал“ на пасивите, описани в Счетоводния баланс .

**2.2.** В случай на **събирателно дружество или командитно дружество, или други лица по Приложение II към Директива 2013/34/ЕС** (което не е МСП, което съществува от по-малко от три години или, за целите на допустимостта за помощите за рисково финансиране, МСП, което отговаря на условието по член 21, параграф 3, буква б) и на условията за инвестиции за рисково финансиране въз основа на извършен от избрания финансов посредник финансов и правен анализ) когато капиталът, вписан в баланса на дружеството, **е намалял** с повече от половината поради натрупани загуби. За целите на настоящата разпоредба под понятието „дружество, при което поне някои негови съдружници носят неограничена отговорност за задълженията на дружеството“, се разбира по-специално типовете дружества, посочени в приложение II към Директива 2013/34/ЕС.

**3**. Кандидати, които са получили помощ за оздравяване и все още не са възстановили заема или не са прекратили гаранцията, или са получили помощ за преструктуриране и все още са обект на план за преструктуриране. Недопустими са кандидати по чл. 2, пар. 18, буква „г“ от Регламент (ЕС) № 651/2014 на Комисията, които са получили помощ за оздравяване и все още не са възстановили заема или не са прекратили гаранцията, или са получили помощ за преструктуриране и все още са обект на план за преструктуриране. В тази връзка, преди сключване на административен договор, кандидатите следва да представят Справка-извлечение за последната приключила финансова година от счетоводните сметки на кандидата по индивидуалния сметкоплан, утвърден от ръководството на предприятието, отчитащи приходите от дейността в т. ч., отчитащи нетните приходи от продажби, включително и приходите от финансирания и субсидии от държавата, както и отсрочените и разсрочени публични вземания.

**4.** Безвъзмездната финансова помощ, която се предоставя на кандидата по настоящата процедура, заедно с получената държавна/минимална помощ от други източници за същите допустими разходи, не надхвърля максимално допустимия размер на помощта по чл. 4, пар. 1, буква „к“ (10 милиона евро на иновационен клъстер за проект) от Регламент на Комисията (ЕС) № 651/2014 и по чл. 3, пар. 2 (до 586 749 лева (300 000 евро) за предприятие за период от три години) от Регламент (ЕС) 2023/2831.

**V. За целите на изпълнението и електронното отчитане на проектите**, одобрените за финансиране бенефициенти следва самостоятелно **да създадат потребителски профили** за достъп до ИСУН, като използват функционалностите на системата. Потребителските профили за електронно отчитане се създават от одобрените бенефициенти в модул „E-кандидатстване“, раздел „Проектни предложения“, секция (таб) „Профили за Е-отчитане“. За целта в системата следва да се прикачи **Заявление за профил за достъп на ръководител на бенефициента** (Приложение 13 към Условията за изпълнение) **и/или Заявление за профил за достъп на упълномощени от бенефициента лица до ИСУН** (Приложение 14 към Условията за изпълнение) – **подписано с валиден КЕП от лице, което е официален представляващ** на бенефициента и е вписан като такъв в ТР и регистъра на ЮЛНЦ. В случаите, когато бенефициентът се представлява САМО ЗАЕДНО от няколко физически лица, заявлението се попълва и подписва от всички тях.

След проверка на данните, въведени в ИСУН, **УО активира създадения потребителски профил** след сключване на АДПБФП със съответния бенефициент.

Ако кандидат по одобрено за финансиране проектно предложение **откаже сключване на АДПБФП**, се пристъпва към сключване на договор с кандидатите от резервния списък (в случай че такъв е съставен) по поредността на класирането им, до изчерпване на наличния бюджет по процедурата.

Няма да бъде сключван административен договор с одобрен кандидат, по отношение на когото е налице неприключила проверка по сигнал за нередност. Административният договор ще бъде сключен, в случай че проверката по сигнала приключи с извод за липса на нередност.

**При наличие на някое от посочените обстоятелства, покана по чл. 36, ал. 2 от ЗУСЕФСУ до съответния кандидат не се изпраща.**

Ръководителят на УО **издава мотивирано решение, с което отказва предоставянето на безвъзмездна финансова помощ**, в 14-дневен срок от одобряването на оценителния доклад, съответно от изтичането на срока по чл. 36, ал. 2 от ЗУСЕФСУ:

- за всяко проектно предложение, включено в Списък на предложените за отхвърляне проектни предложения и основанието/ята за отхвърлянето им;

- за проектно предложение, включено в Списъка на предложените за финансиране проектни предложения, съответно Списъка с резервните проектни предложения, подредени по реда на тяхното класиране, които успешно са преминали оценяването, но за които не достига финансиране - при несъгласие на кандидата да сключи административен договор;

- на кандидат, който не отговаря на изискванията за бенефициент или не е представил в срок доказателства за това;

- за проектни предложения, при които се предвижда финансиране в нарушение на чл. 4, ал. 4 от ЗУСЕФСУ;

Индивидуалните административни актове за отказ за предоставяне на безвъзмездна финансова помощ се издават на кандидата като електронни документи по реда на Закона за електронното управление и се съобщават на кандидатите чрез ИСУН. Към съобщението до съответния кандидат се прикачва и издаденият акт.

При остатъчен финансов ресурс безвъзмездна финансова помощ може да бъде предоставена и за проектни предложения от списъка с резервните проектни предложения, подредени по реда на тяхното класиране, които успешно са преминали оценяването, но за които не достига финансиране (ако има съставен такъв) в съответствие с посоченото в т. 8 от Условията за кандидатстване.

## 27. Приложения към Условията за кандидатстване:

**Приложения за попълване:**

* Пълномощно за подаване на проектното предложения (ако е приложимо), с което се упълномощава титулярът на валиден КЕП, с който ще се подаде предложението – **Приложение 1**.
* Декларация, че кандидатът е запознат с Условията за кандидатстване и Условията за изпълнение – **Приложение 2.**
* Декларация за държавни/ минимални помощи – **Приложение 3 и свързаните с нея приложения**
* Изисквания, свързани с правилата за „Помощи за иновационни клъстери“ съгласно чл. 27 от Регламент (ЕС) № 651/2014) и Регламент (ЕС) № 2023/2831 - Приложение 3.A;.
* Декларация за получени държавни/ минимални помощи Приложение 3.1;.
* Техническа спецификация на предвидените за закупуване активи (ДМА и/или ДНА) – попълнена по образец (**Приложение 4).**

**Приложения за информация:**

* Критерии и методология за оценка на проектните предложения – **Приложение 5.**
* Примерни указания за попълване на електронен Формуляр за кандидатстване **– Приложение 6.**
* Списък на тематичните области и подобласти от „Иновационна стратегия за интелигентна специализация на България“ 2021-2027 – **Приложение 7.**
* Таблица „Интелигентна специализация на България по райони“ **Приложение 8.**
* Използвани съкращения и основни дефиниции **– Приложение 9.**
* Информация относно спазване на принципа за „ненанасяне на значителни вреди“ **– Приложение 10.**
* Приложение I към Директива 2003/87/ЕО на Европейския парламент и на **съвета Приложение 11.**

1. Съгласно чл. 63, пар. 4 от Регламент (ЕС) 2021/1060 на Европейския парламент и на Съвета за установяване на общоприложимите разпоредби за ЕФРР, ЕСФ+, КФ, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (Регламент (ЕС) 2021/1060). [↑](#footnote-ref-2)
2. ИТСР на шестте региона за планиране от ниво 2 могат да бъдат намерени на следния адрес: https://www.eufunds.bg/bg/oprd/node/11503. [↑](#footnote-ref-3)
3. Доклад на ЕК за България 2023 г .<https://eur-lex.europa.eu/legal-content/BG/TXT/PDF/?uri=CELEX%3A52023SC0602&amp%3Bqid=1686127911343>(стр. 62) [↑](#footnote-ref-4)
4. За „По-слабо развити региони“, процентът на съфинансиране от Европейския фонд за регионално развитие (ЕФРР) и от националния бюджет, като нормативно определената ставка е 85% от ЕФРР и 15% национално съфинансиране. За регион „В преход“ процентът на съфинансиране от ЕФРР и от националния бюджет, като нормативно определената ставка е 70% от ЕФРР и 30% национално съфинансиране. [↑](#footnote-ref-5)
5. Висшето училище следва да е посочено в регистъра на висшите училища <https://rvu.nacid.bg/home> [↑](#footnote-ref-6)
6. По смисъла на параграф 1, т. 1 от Закона за насърчаване на научните изследвания и иновации, посочена в Регистър за научната дейност в Република България <https://cris.nacid.bg/public/organization-search> [↑](#footnote-ref-7)
7. Видно от Отчет за приходите и разходите (ОПР) за последната приключила финансова година, стойността по ред „Нетни приходи от продажби“ от приходната част на отчета (код на реда 15100, колона 1). [↑](#footnote-ref-8)
8. Видно от Отчет за приходи и разходи (ОПР), баланс, отчет за нестопанската и отчет за стопанската дейност, отразени в годишен отчет за дейността (ГОД), отразени в годишен отчет за дейността (ГОД). [↑](#footnote-ref-9)
9. Видно от раздел „Приходи, помощи и дарения“ от Сборен отчет за касовото изпълнение на общината или друг приложим счетоводен документ, съдържащ отчет за изпълнението на бюджета на общината. [↑](#footnote-ref-10)
10. Постановление № 23 на Министерския съвет от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 – 2027 г. [↑](#footnote-ref-11)
11. Класификация на икономическите дейности - 2025 (КИД-2025) е публикувана на интернет страницата на Националния статистически институт на адрес: <https://www.nsi.bg/sites/default/files/files/publications/KID-2025.pdf> [↑](#footnote-ref-12)
12. Програми финансирани от националния бюджет, бюджета на EС или друг вид донорско финансиране, с изключение на ПНИИДИТ. [↑](#footnote-ref-13)
13. Съгласно дефиницията за „започване на работата по проекта“ по чл. 2, пар. 23 от Регламент на Комисията (ЕС) № 651/2014, дадена в Приложение 9 към настоящите Условия. [↑](#footnote-ref-14)
14. Определение и допълнителна информация относно спазване на принципа за „ненанасяне на значителни вреди“ са представени в Приложение 9 и Приложение 10 към Условията за кандидатстване. [↑](#footnote-ref-15)
15. Посоченото се отнася до предприятия, включени в Регистъра за търговия с квоти за емисии на парникови газове. [↑](#footnote-ref-16)
16. В случаите, когато замяната на отоплителните системи е с цел:

    - осъвременяване на районните отоплителни и охладителни системи до статуса на „ефективни районни отоплителни и охладителни системи“ съгласно определението в член 2, точка 41 от Директива 2012/27/ЕС;

    - модернизиране на инсталациите за комбинирано производство на топлинна и електрическа енергия до статуса на „високоефективно комбинирано производство на енергия“ съгласно определението в член 2, точка 34 от Директива 2012/27/ЕС;

    - инвестиции в котли и отоплителни инсталации, работещи с природен газ, в жилища и сгради, заместващи инсталации, работещи на базата на въглища, торф, лигнитни въглища или нефтени шисти. [↑](#footnote-ref-17)
17. В съответствие с Регламент (ЕС, Евратом) 2024/2509печалбата се определя като надвишаването на постъпленията спрямо допустимите разходи направени от бенефициента по съответния проект в момента на предявяване на искане за окончателно плащане на отпусната по проекта безвъзмездна помощ. Посочените постъпления се ограничават до прихода, генериран от дейностите по проекта. [↑](#footnote-ref-18)
18. Методологията е публикувана на следния адрес: <https://www.mig.government.bg/programa-nauchni-izsledvaniya-inovaczii-i-digitalizacziya-za-inteligentna-transformacziya/drugi/>. [↑](#footnote-ref-19)
19. С изключение на сключване на договори за лицензии с предмет разработената по проекта новация. [↑](#footnote-ref-20)
20. Периодът от 5 години се прилага спрямо големи предприятия, които включват малки дружества със средна пазарна капитализация и дружества със средна пазарна капитализация, както и общини. [↑](#footnote-ref-21)
21. Съгласно дефиницията за започване на работата по чл. 2, пар. 23 от Регламент на Комисията (ЕС) № 651/2014, дадена в Приложение 9 към нас [↑](#footnote-ref-22)
22. В случаите, когато замяната на отоплителните системи е с цел:

    - осъвременяване на районните отоплителни и охладителни системи до статуса на „ефективни районни отоплителни и охладителни системи“ съгласно определението в член 2, точка 41 от Директива 2012/27/ЕС;

    - модернизиране на инсталациите за комбинирано производство на топлинна и електрическа енергия до статуса на „високоефективно комбинирано производство на енергия“ съгласно определението в член 2, точка 34 от Директива 2012/27/ЕС;

    - инвестиции в котли и отоплителни инсталации, работещи с природен газ, в жилища и сгради, заместващи инсталации, работещи на базата на въглища, торф, лигнитни въглища или нефтени шисти. [↑](#footnote-ref-23)
23. Посоченият таван се прилага независимо от формата на помощта de minimis или от преследваната цел и без значение дали предоставената от държавата членка помощ се финансира изцяло или частично със средства, произхождащи от Съюза. [↑](#footnote-ref-24)
24. Подробна информация относно критериите за оценка, точките, които се присъждат по всеки един от тях и източниците на проверка, е посочена в Критерии и методология за оценка на проектните предложения (Приложение 5). [↑](#footnote-ref-25)
25. Програми финансирани от националния бюджет, бюджета на EС или друг вид донорско финансиране, с изключение на ПНИИДИТ. [↑](#footnote-ref-26)
26. В случай че един и същи кандидат е подал повече от едно проектно предложение, Оценителната комисия разглежда само последното постъпило предложение, а предходните се считат за оттеглени. [↑](#footnote-ref-27)
27. Актуална Декларация при кандидатстване (Приложение 2). [↑](#footnote-ref-28)
28. Актуална Декларация за държавни помощи (Приложение 3). [↑](#footnote-ref-29)